Ibu Kongsi 16 Tips Ajar Anak Solat Seawal Usia 2 Tahun, Pasti Berkesan!

Solat adalah satu tanggungjawab yang amat besar bagi seorang Muslim. Sebagai ibu bapa, tanggungjawab untuk mendidik anak untuk bersolat adalah satu amanah.
Mendidik anak-anak untuk solat tidak semudah mengajar anak ABC atau mengira. Jadi, kami kongsikan 16 tips ajar anak solat seawal usia 2 tahun untuk ibu bapa di luar sana cuba praktikkan.

Baca juga: Elak Bayi Meninggal Ketika Tidur, Ini 10 Nasihat Untuk Ibu Bapa
IBU KONGSI 16 TIPS AJAR ANAK SOLAT SEAWAL USIA 2 TAHUN

Tak susah pun nak ajar anak-anak solat sejak kecil.Yang penting ibu ayah pun perlulah menitik beratkan hal solat masing-masing. Ini antara tips mudah ajar anak-anak solat:

1. Solat ibu ayah perlulah awal waktu, tunjukkan bahawa solat itu penting untuk kita dahulukan.
2. Sebaiknya solat di depan anak-anak sejak mereka bayi lagi. Walaupun ada anak kecil atau bayi, usahalah untuk solat berjemaah suami isteri. Letakkan bayi di sebelah kalian. Jika dia sudah pandai merangkak atau berjalan, pastikan keadaan sekitar tidak merbahaya sebelum kalian mulakan solat.
Ye mungkin kadangkala mereka akan memanjat, masuk dalam kain dan sebagainya. Itu fitrah mereka. Segala itu akan menjadi kenangan nanti. Bukankah cucu Rasulullah pun memanjat baginda ketika bersolat?

3. Lagi bagus jika ada ruang khas solat di rumah. Boleh jadi bilik khas mahupun sekadar suatu sudut khas. Pastikan keadaan kawasan berkenaan bersih dan jauh dari bunyi bising. Jika bersolat di ruang tamu, ajarkan anak-anak bahawa tv perlu ditutup atau dihentikan ketika waktu solat.
4. Jika ayah tiada di rumah, ibu harus memainkan peranan untuk ajak anak solat bersama. Jika ibu ‘cuti’ pastikan anak-anak tetap disuruh bersolat.
5. Sekiranya ada anak-anak yang baru sahaja melelapkan mata apabila tiba waktu solat, pastikan sebaik sahaja mereka bangun mereka harus solat biarpun telah melepasi waktu. Ajarkan yang solat itu wajib. Apabila sudah boleh berfikir, ajarkan apa itu solat qada’ dan juga masbu’.
6. Ayah perlu baca surah kuat-kuat, tertib dan tartil. Biar dapat didengari anak sepatah-demi sepatah. InsyaAllah mereka boleh menghafal surah dengan hanya mendengar bacaan kita setiap hari.
7. Ajarkan mereka perlahan-lahan. Tidak perlu tinggu mereka pandai semua rukun baru nak suruh solat. Biarkan mereka bersolat walupun sekadar meniru pergerakan dalam solat. Walaupun ada yang kejap meniarap, kejap menonggeng, kejap pandang belakang. Semakin besar nanti ajarlah mereka apa itu rukun solat, apa yang tidak boleh dilakukan.

8. Ajarkan wudhu’ bila mereka sudah faham. Awal-awal belajar solat itu wudhu’ boleh diajar kemudian. Kalau tidak, jenuh juga bertukar baju yang lencun nanti bila yang umur 3 tahun ambil wudhu’. Slowly but surely.
9. Didik dan semailah dalam jiwa mereka kenapa kita perlu melaksanakan solat. Ajarkan berapakah solat wajib yang perlu dilaksanakan. Berapa rakaatkah setiap solat. Apakah tanda masuknya waktu solat.
10. Ibu ayah, jika boleh solatlah berjemaah. Selain pahalanya berganda-ganda, anak-anak juga akan lebih excited jika mereka memerhatikan semua perkara kita buat bersama-sama. Berjemaahlah sekalipun hari itu kita tengah berkecil hati/ salah faham/ berperang dunia dengan pasangan kita. InsyaAllah akan sejuk selepas itu.
11. Sediakan sejadah peribadi milik mereka setiap satunya. Sekarang ini pelbagai jenis sejadah moden yang dijual. Ada juga yang specially designed untuk kanak-kanak dengan gambar kartun dengan saiz yang lebih kecil.

Kami membelikan sejadah kecil begini untuk mereka. Sejadah-sejadah ini dibeli ketika masih kecil, kebetulan pula warna-warna itu bertepatan dengan warna character kartun PJ Mask dengan Owlette (merah), Geko (hijau), Catboy (biru). Rehal pun beli warna yang sama.
12. Reward system. Ketika mereka masih kecil, boleh galakkan mereka untuk solat dengan sistem reward menggunakan sticker. Tampalkan sticker pada board peribadi mereka. It may look for fun but it works.
13. Beri peluang kepada anak-anak kecil untuk mengetuai bacaan doa. Usai doa abah yang panjang, minta merela mengetuai bacaan doa ringkas sambil kita turut menadah tangan.
Contoh doa yang paling mudah adalah doa ibu bapa. Si anak bujang boleh diberi mandat untuk Iqamah. Tidak lupa ajak juga anak – anak untuk membaca alFatihah untuk ahli keluarga yang telah meninggal dunia. Semoga mereka istiqamah melakukan perkara yang sama apabila kita meninggal kelak.

14. Apabila tiba sahaja waktu untuk solat, boleh minta abah yang garang bagi hint : Whudu’!! Maka akan bertempiaran larilah yang si besar-besar untuk segera ambil wudhu’ meninggalkan apa yang sedang mereka kerjakan.
15. Solat tidak boleh tinggal langsung. Jika di rumah solat lima waktu ajarkan juga mereka bahawa sama juga jika balik kampung atau semasa jalan-jalan. Tiada pengecualian.
16. Akhir sekali, tunggulah mereka di atas tikar sejadah sebelum kalian mengangkat takbir. Pastikan semua orang bersedia sepenuhnya barulah mereka bersemangat solat bersama dan tanda kita mahu mereka bersama-sama menghayati solat.
Sumber: Facebook Farhuda Zulaikha


Ibu Kongsi 7 Idea Aktiviti Mainan Sensori Guna Kotak Untuk Anak, Rajin Betul!

Pernah dengar mainan sensori tak? Bagus sebenarnya mainan sensori untuk anak-anak bermula usia satu tahun dan ke atas. Selain messy play, ibu bapa juga boleh menggunakan kotak bagi menghasilkan pelbagai jenis idea mainan sensori untuk membantu perkembangan otak anak-anak.
Menerusi perkongsian ibu bernama Ruzaaana Hanifah, mainan sensori itu diperkenalkan ketika anaknya berusia satu tahun 11 bulan. Idea kreatif wanita itu mendapat pujian warganet di laman Facebook.

Baca juga: Pakar Kongsi Aktiviti & Mainan Sensori Bagus Untuk Anak Usia 0-12 Bulan
IBU KONGSI 7 IDEA AKTIVITI MAINAN SENSORI GUNA KOTAK
Saya nak share aktiviti usia setahun 11 bulan yang saya diy untuk anak saya termasuk la aktiviti kedua birthday countdown dia baru ni. Saya lebihkan aktiviti melibatkan shape dan juga color sorting, setiap jumaat pula saya akan bagi dia main messy atau sensory play. Bahan major yang perlu ada kotak. Banyak guna kotak recycle sahaja.

1. CAKE SHAPE

2. RAINBOW CAKE

3. GIFT PATTERN MATCH

4. PARTY HAT CRAFT

5. CANDLE INSERT

6. CUPCAKE DECO

7. PANDA FEEDING

Rajin betul ibu ni sediakan aktiviti untuk anak. Makin rajin dan gembira la dapat bermain pelbagai jenis idea menarik. Selamat mencuba!
Sumber: Facebook Ruzanaa Hanifah


Ibu Kongsi 7 Tips Anak Boleh Tinggalkan Pampers Seawal Usia 3 Tahun

Ibu bapa di luar sana pasti terfikir-fikir cara dan tips bagaimana mahu bebaskan anak daripada memakai pampers apabila sudah melepasi umur 2 tahun ke atas. Hal ini sama seperti perkongsian seorang ibu di laman Facebook di mana pada mulanya dia menjelaskan setiap tips yang dilakukan tidak berjaya dan proses tersebut merupakan satu cabaran.
Jelasnya, seawal usia 3 tahun si ibu mula melatih anaknya supaya lebih mudah dan senang ketika di sekolah. Berikut merupakan 7 tips utama dan penting untuk anak bebas pampers seawal usia 3 tahun. Ikuti perkongsiaanya di bawah…

Baca juga: 10 Tanda Anak Perempuan Ada Bonding Yang Kuat Dengan Si Ibu…
IBU KONGSI 7 TIPS ANAK BOLEH TINGGALKAN PAMPERS

Masa Mayra umur 3 tahun kami start hantar dia ke playschool. Untuk mudahkan urusan Aunty (teacher) dia dekat sekolah, kami cuba untuk potty train awal-awal.

Proses ni tak senang ya. Tapi kali pertama dia dapat pee dan poopoo sendiri dekat toilet is the best feeling ever la! Sampai mengalir air mata terharu. Siap bersorak dekat anak depan pintu tandas. Yeayy!

Semua ibu bapa sudah dan akan lalu proses ni. Dan pengalaman setiap orang tu tak sama. Mula-mula saya start dengan buang air besar dulu. Nampak je dia tengah meneran tu terus angkat pergi toilet. Yang buang air kecil ni susah sikit. Start cuti sekolah tu bermulalah potty train ni.
First day fuhh mummy yang tak kuat. Penat, lelah, serabut, geram. Semuanya ada. Kurang buat research dan tak ready dari segi mental adalah antara puncanya. So saya stop dan mula balik bulan depannya. Sebab dah start expose bulan lepas, Mayra pass lepas 3 hari potty training. Alhamdulillah.
Lain anak lain cara nya. Antara tips yang saya boleh kongsi ikut pengalaman sendiri ialah:
1. Ibu kuatkan mental

Ini yang paling penting. Saya putus asa sebab ni la. Penat nak cuci kalau anak terbabas. Rasa nak marah. Padahal kita yang tak bersedia. Anak tu tak bersalah pun. Kesian dia kena marah.
2. Sentiasa pesan dekat anak

Kalau boleh bagitau anak, nanti nak pee pergi toilet, nak poo pergi toilet ya. Setiap 10 minit pesan pun takpe. Jangan jemu. Inshaallah. Berkesan sangat.
3. Belikan tempat toilet comel-comel untuk dia

Supaya dia tak takut dan seronok ke toilet. Kalau Mayra saya beli tempat duduk yang kecik tu. Tu pun dia pakai sekejap je. Lepas tu dia dah boleh duduk dekat sit toilet biasa. Risauu takut jatuh mula-mula tu. Tapi lama-lama okey je.
4. Simpan semua karpet.
Senang nk detect dia kalau terbabas & senang lah nak cuci. Sediakan juga alat mencuci kat satu tempat. Macam tisu, kain buruk, kain mop, air sabun dan sebagainya.
5. Take note pukul berapa dia pee & poo

Kalau boleh gantung whiteboard satu dekat pintu toilet tu, catit berapa minit sekali dia nak ke tandas. Dari situ kita boleh agak pukul berapa pulak lepasni.
6. Buat bila betul-betul free & ready
Kalau yang surirumah senang sikit. Tapi kalau yang bekerja tu buat masa weekend dan kalau perlu ambil cuti untuk fokus proses ni.
7. Kejut anak waktu malam untuk ke tandas

Sediakan alas bawah katil, senang nak cuci. Beli yang ringan. Saya dulu beli sarung cadar yang berat so susah sikitla. Yang penting kena sangat sabar dan jangan stress dengan anak-anak.
Dia pun tengah dalam proses untuk belajar. Jangan lupa kita dulu-dulu pun macam ni juga masa kecik. Kerjasama dengan partner untuk sama-sama cuci dan saling memberi semangat. We can do it parents!
Sumber: Facebook Elina Fatini


Ibu Kongsi Cara Ajar Anak ‘Potty Train’ Paling Berkesan, Senang Sahaja Rupanya

Mengajar anak-anak daripada perkara yang sudah biasa mereka pakai iaitu lampin adalah salah satu cabaran untuk ibu bapa. Ia tidak mudah tetapi tidak mustahil. Hal ini kerana proses ini adalah untuk melatih si manja untuk membiasakan diri dengan tidak memakai lampin pakai buang dan menggunakan tandas untuk membuang air kecil dan besar.
Walau bagaimanapun, bukan semua anak-anak dapat melalui proses ini dengan mudah. Ikuti artikel ini untuk melatih anak anda tidak memakai pampers. Boleh cuba!

Baca juga: Banyak Khasiat Santan Untuk Anak & Ini Cara Simpan Santan Yang Betul

CARA BEBASKAN ANAK DARI PAKAI LAMPIN

Ada yang tanya, bila waktu sesuai untuk potty training atau toilet training atau cerai lampin. Sebenarnya dia ikut bila ibu bapa boleh latih anak. Sebaik-baiknya bila anak dah boleh mendengar arahan ringkas dan boleh cakap atau buat apa-apa gaya atau cara untuk beritahu mereka nak berak atau kencing.

Macam mana nak ajar anak toilet train:
1. Kena cakap betul-betul kat dia.
Kalau nak kencing, cakap nak kencing. Bukan mommy, nak ‘cing’. Nanti salah dengar ingat dia sebut kucing. Macam itu juga nak buang air. Mommy, nak berak. Bukan mommy nak ‘yak’.
2. Kerap bawa dia ke toilet at least 2 jam sekali atau tetiba nampak dia cari port nak membuang.
Contoh, ada anak ini kita dah tahu dia kalau nak membuang, dia akan ke satu sudut untuk ‘bertelur’. Jadi kita dah dapat agak dia nak buang air atau posisi biasa dia masa memerut macam mencangkung atau apa pun posisi dan daya. Maka, angkatlah ke tandas segera.

3. Boleh beli toddler potty training toilet chair seat jika mahu atau potty training toilet seat yang lembut tu.
Ada warna warni aidilfitri dan bermacam-macam gambar untuk tarik minat anak untuk ke tandas. Selain tu, saiz dia mesra punggung anak. Tak ada lah anak terjerumus ke lubang tandas. Lain cerita pula nanti.
4. Beli underware yang dia suka.
Contoh berkartun-kartun, ada Upin Ipin, Ultraman, Superman, Boboiboy dan lain-lain lagi. Nanti dia seronoklah toilet train. Sebab pampers pun tak beraneka warna macam itu.
5. Keraplah tanya dia nak ke tandas ke tak.
Kalau agak lama tak ke tandas itu, bawalah dia ke sana. Takutlah dia ini tahan dari membuang sebab takut kena marah kalau karpet basah.

6. Masa nak toilet train anak, elakkanlah pasang karpet mahal kat dalam rumah atau ruang tamu.
Nanti karpet mahal basah, anak pula kita sesah.
7. Latih anak 3 hari pertama dengan masa berbeza.
– Hari pertama contoh bawa anak setiap 30 minit sekali.
– Hari kedua bawa setiap 1 jam sekali.
– Hari ketiga, bawa setiap 2 jam sekali.
Pastikan masa train itu, betul-betul ZERO pampers.
– Waktu malam pula, elakkan bagi anak minum air yang banyak waktu malam supaya dia tidak kerap kencing malam. Pastikan anak kencing dahulu sebelum tidur dan ingatkan berkali-kali yang dia tak pakai pampers malam tu.
Buat latihan sekurang-kurang dua minggu.

8. Elakkan marah anak kalau dia terkucil di lantai atau seluar.
Nanti elok dia nak beri kerjasama, tetiba dia mogok. Paling koman dia tahan pula nak membuang. Ada itu terkucil bila dengar suara tarzan mak dan ayah.
9. Sabar.
Kalau minggu ini gagal, minggu depan cuba lagi.
10. Jangan lupa pula ajar anak cara cuci kemaluan selepas membuang. Bab buang air besar tu mungkin kita boleh lagi bantu kan.

11. Bagi rewards pada anak bila melepasi fasa latihan tertentu supaya anak seronok.
12. Jangan bezakan anak orang lain, anak-anak sebelum dengan anak sekarang. Sebab budak-budak ini perkembangan berbeza-beza.
Sumber: Facebook Bel Nawhen


Ibu Kongsi Cara Dapatkan Diskaun Hotel RM50-100, Semua Negeri Boleh!

Kerajaan bersetuju memberi kebenaran kepada Keluarga Malaysia yang sudah menerima vaksinasi lengkap untuk melakukan pergerakan rentas negeri bermula semalam. Hal ini berikutan kadar vaksinasi lengkap populasi dewasa di bawah Pelan Imunisasi COVID-19 Kebangsaan (PICK) telah mencapai 90 peratus.
Jadi, bagi mereka yang ingin pulang ke kampung atau melancong ke negeri-negeri lain boleh dilakukan tanpa memerlukan kebenaran Polis Diraja Malaysia (PDRM).

Baca juga: Senarai Lokasi Menarik & Tempat Makan Best Di Selangor, Jom!
IBU KONGSI CARA DAPATKAN DISKAUN HOTEL RM50-100
Justeru itu, untuk anda yang ingin melancong bersama ahli keluarga atau rakan-rakan, jom cuba cara ibu ini untuk dapatkan diskaun hotel! Berbaloi sangat sebab hotel semua yang seronok.

Dah boleh rentas, i terus booked hotel 4/5 star dapat RM37 je geng include breakfast. Hotel 4/5 star off RM100, 3 Star below off RM50. Boleh guna sampai 31 dec! Tapi voucher adalah terhad tau korang baik korang cepat!
Cara-cara untuk dapatkan diskaun:
1. Tekan link ni https://shp.ee/tuue8rm
2. scroll kebawah utk pilih negeri apa. Pastu dekat bawah tu dia ada untuk 4,5 star off RM100, 3 star below off RM50! Claim disitu!

3. Pilih hotel apa. Tekan buy now

4. Masa nak pay tu ada voucher tu korang pastikan click bahagian voucher. So pilih voucher korang. And taraaaaa.

5. Nanti korang ikut je dia minta apa. Korang redeem pastu sccreenshot and email maklumat ke hotel tersebut

Bayaran perlu dibuat melalui shopee pay. I dapat RM37 je inc breakfast. Harga asal RM148.
*Wah selamat bercuti semua! Sop jangan lupa ok.
Sumber: Facebook Nur Hafiqah Shamsuri


Ibu Kongsi Cara Pantas Sediakan Bubur Nasi Bayi, 10 Minit Je Dah Settle!

Bubur nasi merupakan hidangan wajib untuk bayi berusia enam bulan ke atas kerana sudah boleh mengambil makanan pejal seperti bubur dan puri. Namun bagi ibu-ibu yang sibuk bekerja pasti tiada masa mencukupi untuk menyediakan bubur nasi buat si manja.
Oleh itu, apa kata ibu di luar sana cuba cara yang dikongsi oleh Puan Izzah Kasim ini.  Kaedah itu mudah dan cepat serta menjimatkan masa kerana yang memerlukan 10 hingga 15 minit untuk satu hidangan. Jom cuba!

Baca juga: 11 Idea Menu Makanan Bayi Umur 7 Bulan, Makin Berselera Anak Makan!
IBU KONGSI CARA PANTAS SEDIAKAN BUBUR NASI BAYI
Sekadar perkongsian cara saya menyediakan bubur baby. Saya ibu yang bekerja dan akan masak setiap pagi untuk baby 2 kali makan kemudian asingkan dalam 2 bekas kecil.

Beras frozen sangat-sangat membantu dan memudahkan, dalam 15 minit bubur dah siap masak. Sayur, buah, ayam pun saya buat frozen juga. Senang letak je 1 atau 2 cube. Cuma saya yang berdaun saya tak buat frozen. Saya guna hand blander brand Sokany, bubur jadi halus elok.

– Basuh beras bersih-bersih. Lepastu masukkan dalam satu sudu kecik dalam setiap ice tray, masukkan air bagi penuh ice tray.

– Beras frozen, ayam, carrot dan baby spinach.

– Masukkan kesemua bahan dalam periuk dan masak sehingga mendidih.
– Hand blander Sokany bubur jadi halus elok.

– Asingkan siap-siap untuk 2x makan.

Senangkan? Hanya 10 hingga 15 minit sahaja masa diperlukan. Yang penting berkhasiat dan kebersihan terjamin. Selamat mencuba!
Sumber: Facebook Izzah Kassim


Ibu Kongsi ‘Finger Food’ Saranan Doktor, Boleh Bantu Naikkan Berat Badan Si Kecil

Para ibu yang baru mempunyai bayi harus mengetahui apa itu ‘Finger food’ yang merupakan makanan mudah digigit, dikunyah, dan dipegang sendiri oleh bayi. Melalui laman Alo Dokter, kebiasaannya bayi berusia di antara 8 hingga 9 bulan sudah bersedia untuk makan sendiri.
Menurut perkongsian seorang ibu iaitu Puan Nadiah Yahya di bawah, finger food yang berasaskan kentang dapat membantu menaikkan berat badan si kecil seperti disarankan oleh doktor di Klinik Kesihatan kepadanya. Jom cuba resepi finger food kentang di bawah!

Baca juga: Rupanya Ada Rahsia Nak Bagi Anak Mudah Mengantuk, Doktor Saran Guna Bahan Ini
‘FINGER FOOD’ BERASASKAN KENTANG BANTU NAIKKAN BERAT BADAN SI KECIL

Anak susah nak naik berat?

Cuba bagi kentang sebagai finger food. Saranan ni dari Doktor KK sebab masa check up berat anak saya dah nak masuk line kuning. Sekarang syukur dah naik.
Saya share resipi potato smiley yang simple.
RESEPI POTATO SMILE MUDAH
BAHAN-BAHAN:

2 biji kentang saiz sederhana.
2 sudu besar tepung gandum.
1 sudu besar tepung jagung.
1 sudu besar cream cheese. Saya pakai brand SCS.
 Sedikit mixed herb/italian herb (optional).

CARA PENYEDIAAN:
1. Steamkan 2 biji kentang size sederhana. Potong kecil-kecil steamkan selama 20 minit.
Saya guna baby food processor isauchi terus empuk lembut. Kalau gajet lain pastikan kentang betul-betul empuk.
2. Gaul semua, uli sampai boleh bentukkan atau tak melekat dekat tangan. Kalau melekat tambah tepung gandum lagi.
3. Then bentukkan smiley tu guna sudu dan straw.
4. Last sekali goreng.
Adunan atas ni saya dapat 1 bekas tu. Lebih frozenkan nanti boleh goreng lagi.
Taraaa.. Anak makan dalam sungai. Lepas makan dia berendam sungai. Nak berat anak naik kena rajin masak kena rajin suap anak makan. Ini doctor yang cakap hahaha.
Gambar hiasan: FirstCryParenting
“BETUL…KENTANG MEMANG BOLEH NAIKKAN BERAT ANAK…”
Manakala di ruangan komen, perkongsian ini telah mendapat reaksi yang positif dalam kalangan netizen. Malah, terdapat pengikut yang bersetuju bahawa bahan makanan seperti kentang sememangnya sangat membantu dalam menaikkan berat badan si kecil.

Puan Nadia juga menjelaskan dia hanya menyimpan finger food maksimum selama sebulan dan kebiasaannya dibuat dalam kuantiti yang sedikit hanya cukup untuk selama seminggu saja.

Sumber: Facebook Nadiah Yahya via Resepi Makanan Bayi


Ibu Kongsi Kisah Pilu, Anak Usia 4 tahun Kena Serangan Bell’s Palsy…

Kebanyakkan anak-anak zaman sekarang memang sudah pandai menggunakan gajet. Ada sahaja video di YouTube atau games yang mahu dimuat turun. Boleh dikatakan mereka akan melekat sahaja dengan telefon mahupun tablet.
Kadang kala ibu bapa juga terlalu sibuk dengan pekerjaan sehingga tidak perasaan anak sudah melihat skrin gajet dalam tempoh masa yang panjang. Hal ini sama seperti perkongsian di Facebook milik ibu bernama Farhah Amir. Sebak dan memilukan…

Baca juga: [VIDEO] “Allah, Seriau Tengok…”- Abang Tergunting Jari Adik, Mujur Tak Serius!
IBU KONGSI KISAH PILU, ANAK USIA 4 TAHUN KENA SERANGAN BELL’S PALSY
Menerusi perkongsian tersebut, ibu itu menceritakan anak perempuannya bernama Nur Aileen Faqeeha berusia 4 tahun diserang bell’s palsy akibat tekanan pada saraf kerana gajet.

My pretty baby. Mama cried inside. Pray for baby. Dia ni tak macam abang Ariq. Apa-apa tak bagitahu mama. Independent konon. Mungkin hari ini dah empat hari kena bell’s palsy. Baru 4 tahun.
Sebenarnya, lebih rasa bersalah. Mama sibuk kerja lepastu tinggal dia dekat rumah siap bagi tab. She addicted with tiktok. Selalu tidur lewat sebab tengok tiktok.

Sebelum ada Aniq, kami tidur bergelap. Bila tutup semua lampu, dia orang dah faham yang tak boleh telefon atau tab. Kena baca doa dan tidur.
Tapi sejak ada Aniq, memang satu lampu depan toilet akan terpasang. Baby akan tengok tab atau telefon mama hala dekat lampu tu. Dah masuk empat bulan la macam ni.

Tuptup Allah nak tunjuk kali ni, mama lupa yang biasa buat tiap-tiap malam dengan abang dan baby sebelum tidur. Mama biar abang dengan baby tidur sendiri. Mama biar abang dengan baby mandi sendiri.
Alhamdulillah, syukur Allah tegur awal-awal. Semoga baby diberikan kesembuhan. Mama sedih sebab macam-macam baca dekat Google. Mama kena kuat.
KEPUTUSAN YANG POSITIF DARI DOKTOR, RADANG PADA SARAF MUKA
Alhamdulillah. Semua yang positif dari doktor. Doktor cakap nasib mama datang cepat. Ada parents yang sanggup pegi ngurut dekat luar sebab percaya yang bells palsy ni stroke macam dewasa.
Dari explanation doc tadi, within 72hr masih boleh diberi ubat dan bells palsy ni berlaku sebab radang di salah satu saraf dekat muka.

Mama tanya doc, punca berlaku ni sebab tengok tab dalam tempoh yang lama ke? Doc cakap bergantung pada kanak-kanak. Tapi bells palsy ni sebab saraf. Aware dengan kecederaan anak terutama bahagian telinga dan wajah. So, doc on steroid untuk sebulan dan refer pada klinik pakar mata.

Allah menegur dalam banyak cara. Kite je jangan lalai. Allah tegur sebab Allah sayang kita. Bersangka baik dengan teguran Allah. Moga boleh dijadikan pengajaran buat ibu bapa di luar sana.
Sumber: Facebook Farhah Amir


Ibu Kongsi Mengapa Tak Boleh Nasihat Anak Yang Sedang Mengamuk

Kadang sebab hal remeh saja seperti mainan roboh, boleh buat anak tiba-tiba mengamuk. Kita sebagai ibu bapa yang mendengarnya, boleh buat panas hati. Mulalah waktu itu nak tegurkan si anak, marah si anak, ada juga sampai naik tangan sebab tak boleh kawal perasaan.
Namun, si kecil yang sedang mengamuk sebolehnya janganlah waktu itu kita nak bagi nasihat atau marahkan dia. Ada sebabnya mengapa tak boleh nasihat anak yang tengah mengamuk. Berikut merupakan alasannya.

Baca juga: Ibu Kongsi Rutin Aktiviti Bantu Perkembangan Minda & Kekuatan Bayi
IBU KONGSI MENGAPA TAK BOLEH NASIHAT ANAK YANG SEDANG MENGAMUK

Rupanya, TAK BOLEH Nasihat Anak Yang Tengah Mengamuk! Sebab, bila kita nasihatkan anak yang tengah dikuasai emosi (marah/ sedih/ kecewa), kita sebenarnya buat kerja sia-sia.

Bagilah motivasi bagus macam mana pun. Bawaklah pakar motivator paling berpengaruh pun depan hidung anak. Cakaplah elok macam mana sekalipun. Nasihat tu akan jadi sia-sia.
Sebab apa?
Sebab OTAK RASIONAL anak SHUT DOWN masa mereka tengah mengamuk. Anak tengah dikawal oleh emosi. Tengah tak sedar diri. Yang bekerja waktu tu hanya OTAK EMOSI.
Walaupun benda yang diamukkan tu, sekecil-kecil hal. Hanya sebab lego dia buat tadi tercabut satu. Atau kartun yang dia tengah tengok tiba-tiba habis.
It’s normal parents! So jangan rasa down.
Lebih-lebih lagi untuk anak 1.5-3 tahun. Fasa ni, otak emosi mereka lagilah berkembang pesat. Dalam masa yang sama, otak rasional belum terbentuk lagi.
Nak belajar pujuk anak, kena kenali 3 fungsi bahagian otak manusia. (rujuk nota ms 1)
3 FUNGSI BAHAGIAN OTAK MANUSIA

1) Otak primitif : bahagian yang kawal refleks
2) Otak emosi : bahagian bekerja kuat waktu anak tengah emo
3) Otak rasional : bahagian untuk berfikir secara logik dan mampu terima nasihat.
Jadi, apa yang kita boleh buat adalah, bantu anak ON otak rasional dia. (Kalau dalam gambar, otak yang warna hijau tu). Bagaimana nak bantu anak connectkan otak rasional waktu otak emosi sedang bekerja kuat? Boleh cek nota saya, tips di bawah.
JANGAN!
1. PERKECILKAN PERASAAN ANAK

“Benda kecik macam ni pun mak mengamuk!”
Small things for us. But, big issues to them. Ia melukakan anak, malah tak buat dia berhenti nangis pun.
2. SOGOK ANAK GAJET

Anak yang disogok gajet untuk elak mengamuk, menghadapi risiko perkembangan emosi yang tidak matang. Takut-takut, sepatutnya umur 5 tahun anak dah boleh kawal emosi.  Tapi bila biasa disogok gajet, 5 tahun masih mengamuk macam budak 2 tahun.
3. JANGAN MARAH ATAU PUKUL ANAK YANG TENGAH EMOSI

Ia akan memberi kesan yang lebih teruk di kemudian hari. Kenapa?
Bila kita lagi marahkan anak yang tengah emosi, atau pukul mereka, OTAK PRIMITIF (Biru) tu yang akan take over. Otak tu akan bertindak memberi respon Fight-Flight-Freeze.

Fight : melawan / membesar jadi baran
Flight : Melarikan diri / membesar jadi suka menipu
Freeze : Kaku / membesar jadi pendiam

Malah, bila kita marah anak tu, akan kita ibarat suruh ketam berjalan lurus. Suruh anak kawal emosi, kita sendiri yang gagal kawal emosi sendiri. Apelah…
Pastikan emosi kita pun tenang bila nak tenangkan anak. Kalau tak tenang, isolate dulu diri. Tanyakan diri, ‘Aku nak anak aku belajar kawal emosi, atau jadi dewasa pemarah jugak?’
TIPS TENANGKAN ANAK
1. WAKTU ANAK SEDANG ‘RIBUT EMOSI’

2. WAKTU ANAK SEDANG ‘RIBUT MEREDA’

3. WAKTU ANAK SUDAH MULAI RASIONAL

Semoga kita mampu jadi ibu ayah yang MENDIDIK tanpa perlu memekik.
Sumber: Facebook Wawa Shauqi


Ibu Kongsi Pengalaman Jaga Pemakanan Anak Speech Delay & 24 Idea Bekal Boleh Cuba

Menyediakan bekalan makanan anak-anak ke sekolah bukanlah perkara yang mudah. Tambahan pula, anak yang jenis memilih makanan, mesti pening kepala mak ayah nak memikirkan menu setiap hari.
Namun, bukan buat ibu hebat ini iaitu Puan Nana Zaim. Kegigihan dia setiap hari menyediakan pelbagai idea makanan dengan kreatif untuk bekalan anaknya harus dicontohi sehingga berjaya menambat hati anaknya.

Baca juga: Sambal Belacan Lebih Jangan Buang, Boleh Buat Nasi Goreng Belacan Garing Mantap!
IBU KONGSI PENGALAMAN JAGA PEMAKANAN ANAK SPEECH DELAY & 24 IDEA BEKAL BOLEH CUBA
Gambar: Antara menu bekalan yang disediakan Puan Nana Zaim untuk anaknya bawa ke sekolah.

Saya edit sikit ya sebab ramai yang tanya beli mana acuan dan pencucuk buah. Boleh cari nama FRUIT PICKER & BREAD CUTTER ATAU BENTO. Yang hijau tu bukan petai tapi Edamame yang saya dah siap kopekkan untuk anak.

SUDAH BIASAKAN ANAK DENGAN BEKAL SEJAK TADIKA
Anak sulung saya darjah 1 tahun ni. Memang dari tadika dah dibekalkan dengan makanan dari rumah walaupun di tadika memang dah sediakan makanan.
Nampak banyak, tapi selalunya yang biskut belum buka tu akan bawak balik ke rumah. Awal-awal dulu saya silap, buka siap-siap dan bila balik dah lemau.
Jadinya, lesson learn. Kita jangann buka. Dah pesan dengan anak, kalau nak makan, guna gunting je. Alhamdulillah, anak pandai guna gunting.
ANAKNYA SPEECH DELAY SANGAT SUKAKAN BEKALAN YANG DISEDIAKAN!
Gambar: Di ruangan komen ramai menyangka yang hijau itu sebagai petai, sebenarnya ia adalah kekacang Edamame.
Anak saya speech delay. Alhamdulillah sekarang dah banyak improvement cuma masih belum berapa lancar nak bercakap.
Sebelum pergi sekolah dah siap-siap sarapan di rumah. Pernah bekalkan duit belanja, tapi duitnya hilang. Nak bagitahu kemana duitnya, masih belum pandai.
Jadinya, saya ambil inisiatif untuk tidak bekalkan duit belanja bagi mengurangkan kontroversi sebab tak nak susahkan cikgu nak kena siasat pula nanti.
Makan pun agak memilih. Jadi, mama agak risau keadaan dia dekat sekolah. Makanya, mama bekalkan makanan setiap hari tanpa gagal.
Awal-awal sekolah dulu, memang bekalkan macam-macam menu dan bertukar setiap hari. Tapi, bila dah masuk bulan ke 3 sekolah, anak request nak bawak roti je pergi sekolah sebab senang nak makan dan tangan tak kotor.
Hari-hari menu roti cuma, buahan-buahan dan side dish je bertukar.
Seronok bila balik sekolah anak akan cakap, ”Mama, harini roti Mickey Mouse, Yad suka. Mickey cute.” Gigih lah setiap hari mama bekalkan roti dengan pelbagai bentuk.
MARI LIHAT LAGI 22 IDEA BEKALAN YANG DISEDIAKAN IBU INI
1. PELBAGAI JENIS SUMBER MAKANAN DIBEKALKAN DALAM SEHARI
Gambar: Lihatlah! Sangat kreatif ibu ini menyediakan bekalan untuk anakya.

2. INI PULA BENTUK-BENTUK ROTI YANG BERJAYA MENAMBAT HATI SI ANAK
Gambar: Pelbagai bentuk roti ada dan yang paling menarik minat anak Puan Nana Zaim adalah rupa Mickey Mouse.
Gambar: Nak buat bentuk roti jadi lebih mudah dengan menggunakan ‘bread cutter/bento’.
DI RUANGAN KOMEN PELBAGAI REAKSI DITERIMA DARIPADA NETIZEN
Rasa ingin tahu netizen amatlah tinggi kerana pelbagai soalan diajukan, selain pujian yang diberikan kepada Puan Nana Zaim atas kesungguhannya menyediakan pelbagai idea dan sumber makanan untuk anak.

Sumber: Facebook Nana Zaim via Masak Apa Hari Ni..(MAHN)


Ibu Kongsi Pengalaman Jari Anak Tercucuk Besi Mainan, Sampai Kena ‘Operate’

Permainan dan kanak-kanak berpisah tiada. Ada sahaja permintaan mereka setiap hari untuk mengumpul lebih banyak jenis mainan. Bukan sahaja dapat menghiburkan tetapi merupakan teman sejati ketika berada di rumah. Namun, pengawasan maksima daripada ibu bapa diperlukan sewaktu mereka bermain kerana bagi mengelakkan sesuatu perkara yang tidak diingini berlaku. Bak kata pepatah malang tidak berbau.
Baca juga: “Jangan Kecam Tengok Parents Bawa Anak Keluar Main, Anak-Anak Pun Penat”

IBU KONGSI PENGALAMAN JARI ANAK TERCUCUK BESI MAINAN
Hal ini dapat disamakan dengan pengalaman seorang ibu yang terkejut kerana jari anak lelakinya tercucuk besi mainan ketika sedang leka bermain. Menurut ibu bernama Soffyra, dia pada mulanya hanya mengganggap tercucuk biasa tetapi apabila ditekan dan disentuh ada satu besi yang dapat dirasai.

Assalamualaikum. Saja nak share pengalaman. 21 September jari anak saya Adeeb tercucuk besi mainan. Sangkaan saya hanya tercucuk biasa. Saya sentuh jari tu dapat rasa hujung besi. Terus suami bawa ke emergency.

Doktor check rupanya kecederaan dia serius sebab terkena urat sensitif. Mujurlah saya tak memandai pergi cabut dan tarik besi itu. Doktor kata kalau sangkut dekat urat dan putus,  jari tak boleh lipat.

Anak kena tahan wad. Doktor pakar operate jari tu untuk buang besi. 23 September akhirnya besi dapat dibuang. Sekarang tengah ajar dia buat exercise genggam jari.

Beringatlah ibu-ibu kalau beli mainan dekat anak. Anak saya ni jenis suka buka mainan dia. Habis bahagian dalam mainan, dia buka teroka.
DAPAT BERI PERINGATAN KEPADA IBU BAPA LAIN
Perkongsian Soffyra dibanjiri komen warganet yang rata-rata mendoakan anak lelakinya cepat sembuh dan mengucapkan terima kasih dengan perkongsian berguna buat para ibu bapa di luar sana.

Sumber: Soffyra Rudani


Ibu Kongsi Pengalaman Jelajah Turki Selama 30 Hari Guna Kereta Bersama Anak

Bagi anda yang gemar melancong, sudah tentunya kapal terbang menjadi pilihan untuk ke sesuatu tempat kerana tempoh masanya lebih cepat dan mudah.
Bagaimanapun, selain kapal terbang, anda juga boleh memilih untuk memandu kereta di negera orang untuk menikmati keindahan flora dan fauna seperti dilakukan oleh pengguna Facebook. Jelas Nurul Shida,  selama 30 hari diperlukan untuk menjelajahi seluruh Turki.

Baca juga: ‘Ala-Ala Swiss’- Wanita Ini Kongsi Pengalaman Naik Sleeper Train Ke Kelantan, View Cantik!
IBU KONGSI PENGALAMAN JELAJAH TURKI SELAMA 30 HARI GUNA KERETA

Sebenarnya itinerari ni bukan well planned pun, dah sampai sana baru decide kemana destinasi nak dituju. Habis tu, beli tiket 3 weeks je sebelum bertolak, so redah je lah.

Sebab tu, kami decide untuk pusing satu Türkiye dengan kenderaan. Dapat cover kawasan bandar, tepian laut mediterranean, kawasan kampung pedalaman, hutan gunung ganang, tepian laut black sea & lain-lain.
Kalau taknak roadtrip naik kereta jauh-jauh, boleh naik domestic flight antara satu negeri ke satu negeri. Ringkasan perjalanan kami (itinerari):
ISTANBUL – BURSA – ISPARTA – ANTALYA – KONYA – CAPPADOCIA – GAZIANTEP – ŞANLIURFA – ERZURUM – ARTVIN – RIZE – TRABZON – SAMSUN – KASTAMONU – IZMIT – ISTANBUL.

Details perjalanan kami (boleh skip kalau tak larat baca)
16/5: Kuala Lumpur ke Abu Dhabi (transit 11jam).
17/5: Sampai Istanbul (2.30pm), check-in AirBnb apartment di Sultanahmet & rehat.
18/5: -Dataran Hagia Sophia.
– Melawat Blue Mosque
– Topkapi Palace & spend 4jam disana namun, tetap tak dapat habiskan kesemua tempat pameran.

19/5: – Jalan-jalan sekitar Sultanahmet & persisiran laut Bosphorus.
– Bosphorus tour selama 1jam+.
20/5: – Melawat Hagia Sophia.
– Selepas solat jumaat, terima kereta sewa & mulakan perjalanan ke Bursa.

21/5: – Melawat Ulu Camii & Grand Bazaar.
– Makam Osmangazi & Orhangazi dan melawat perkampungan lama yang telah wujud sejak zaman kesultanan Uthmaniyyah, Cumalikizik.
22/5: – Kembali ke Grand Bazaar, last minit shopping (nuts & dried fruits).
–  Check-in di butik hotel di perkampungan Cumalikizik. Disebabkan kami jatuh cinta pada perkampungan ni, kami berjaya dapatkan sebuah penginapan di sana, walaupun bercakap macam ayam dengan itik.
23/5: – Round setiap ceruk kampung Cumalikizik  check-out for next destination — Isparta.

24/5: – Camping satu malam di Eğirdir lake, Isparta.
– Melawat ladang rose serta kilang produk rose, di Keçirbolu, Isparta. Move to next destination — Antalya.
25/5: – Menaiki Tünektepe teleferik (cable car), overlooking the breathtaking view of mediterranean sea & mountainous area.
– Lower Düden waterfall.
– Picnic & mandi manda di Konyaalti beach.

26/5: – Check-out & bergerak ke Konya.
– On the way, singgah di the magnificient Manavgat waterfall.
27/5: – Mevlana müzesi (muzium Rumi) & bergerak ke Cappadocia.
– Singgah di UNESCO archeological site, Catalhöyük. This is underrated site that you must visit, if you already in Konya.
28/5: – Camping 2 malam di Göreme Panorama Campsite, it was among the best experience we have so far.
– Lepas subuh, tengok sunrise & HAB (hot air ballon) di lookout point di kawasan campsite.
– Melawat Uchisar Castle.
– Derinkuyu Underground City — the deepest underground city in Cappadocia (85m depth!).

29/5: – Another HAB viewing.
– Ihlara valley, trekking sejauh 7km+ pergi balik selama 4jam+ (termasuk makan & mandi sungai).
– Check-in di My Story Cave Hotel.
30/5: – Check-out from this awesome cave hotel.
– Pasabag Fairy Chimney, then terus gerak ke Gaziantep.
– On the way, stop by di Erciyes mount, bagi the kids rasa pegang salji.
31/5: – Bergerak ke Şanliurfa, melawat Balıkıgöl (Tasik Ikan) — tempat pembakaran Nabi Ibrahim as yang gagal, oleh Raja Namrud.

– Melawat telaga & gua Nabi Ayyub as.  – Şanliurfa museum (you MUST visit here if you happen to be in Şanliurfa!).
1/6: – melawat Coppersmith bazaar, Gaziantep (Gaziantep is famous of its finest baklava in Türkiye & delicious food in the country. Barangan copper di sini, mostly are handmade).
– bergerak ke Erzurum sebagai destinasi ‘stop by’ untuk bermalam.
2/6: – check-out & visit Twin Minaret Madrasa & off we go to Artvin.
– Bermalam di Çoruh University atas courtesy from our new friend di Artvin.
3/6: – Bergerak ke Şavşat, Artvin.

– Sightseeing at amazing Sahara Plateau & beautiful Karagöl (Tasik Hitam).
– Camping di Balık Gölü 1 malam.
4/6: – Trekking di hutan pines + araucaria Balık Gölü, jalan2 di perkampungan kaki gunung.
– Check-in di cabin house — Disharo Yayla Evleri. It was among the most memorable moment for us in Türkiye.
5/6: – Lepak picnic depan sungai cabin house.
– Check-out, off we go to Ayder Yaylasi, Rize.
– Check-in small local apartment in Ayder Yaylasi.

6/6: – check-out, try redah naik keatas hingga kaki Gunung Kackar — di Kavrun Yaylasi. Pusing di kampung Kavrun Yaylasi, jumpa local cabin house, check-in 1 malam.
7/6: – trekking & picnic di kaki Gunung Kackar & the kids having great time main salji.
– check-out & off we go to Uzungöl, Trabzon.
8/6: – breakfast with view Uzungöl lake.

– Then redah naik keatas hingga ke perkampungan atas gunung (1jam+ from Uzungöl). Cuba untuk ke Seven Lakes tapi jalan di block oleh salji yang belum cair. Patah balik & bermalam di Karester Yaylasi, atas sikit dari Uzungöl lake. This is the most adventurous journey for us but we really enjoy it!
9/6: – Picnic & sightseeing sekitar perkampungan Karester Yaylasi.
– Turun dari gunung & stop by di bandar Trabzon (tidur 1 malam).
10/6: – Stop by di Samsun — sebuah province di black sea region. Enjoying black sea beach.
11/6: – Stop by di Kastamonu, at Küre mountain (Küre Dag Evi), we spent a night there. We fall in love with the cabin house.

12/6: – bermalam di bandar berhampiran Istanbul, iaitu Izmit supaya urusan penghantaran kereta smooth keesokan harinya.
13/6: – pulangkan kereta sewa, check-in di AirBnb apartment di Taksim Square.
– Jalan-jalan sekitar Istiklal street, Taksim square & naik Nostaljik Tramvay.
14/6: – melawat Grand Bazaar.
– melawat Galata Tower & free and easy.
15/6: – Spice Bazaar & last minit shopping.
– Dinner at Saltbae restaurant (Nusr-et), Galata Tower.

16/6: – off we go to airport. Dari Istanbul ke Abu Dhabi, transit 3jam.
17/5: – touch down at KLIA.
Total Kos: Flight – RM10k (RM2k/person — Etihad Airways).
Transportation – RM7k (sewa kereta, minyak, tol, public transport, airport transfer).
Penginapan – RM6k.

*makan, estimated RM150 – RM200 per day untuk 5 orang. Termasuk main meal, buah-buah, makanan ringan, kopi, desserts & lain-lain.
Note: most of the stories tempat2 yang kami visit dah diceritakan dalam album ni, kecuali Topkapi Palace, Cumalikizik Village, Cappadocia (Uchisar castle, Derinkuyu underground city & Ihlara valley), Şanliurfa & cerita sesat di pergunungan Trabzon (dan menginap di Karester Yaylasi).
Sumber: Nurul Shida Saari


Ibu Kongsi Resepi Mudah Bertih Padi, Anak Teruja Pertama Kali Cuba!

Kebiasaannya, kita biasa melihat dan menikmati bertih jagung atau dikenali sebagai ‘popcorn’ yang selalu dibuat kudapan sewaktu menonton wayang di panggung wayang.
Namun, amat jarang pula menikmati bertih padi. Menurut Puan Yuziyana Yusop, bertih padi merupakan kudapan yang amat digemari oleh orang-orang dulu. Sampaikan anaknya pun pelik dan jakun melihat dia menggoreng padi menjadi bertih padi bukannya bertih jagung.

Baca juga: Ibu Kongsi Pengalaman Jaga Pemakanan Anak Speech Delay & 24 Idea Bekal Boleh Cuba
IBU KONGSI RESEPI MUDAH BERTIH PADI, ANAK TERUJA PERTAMA KALI CUBA!

Bertih padi.

Siapa biasa makan ni kita geng. Wangi. Kudapan orang dulu-dulu ni.
Bertih + kelapa putih + gula pasir. Rasa macam makan emping.
Kalau kawasan sawah baru lepas dibakar, try la cari bertih mesti jumpa. Nak puas makan, boleh goreng sendiri hehe.
Anak-anak sekarang pelik bila mamanya goreng padi jadi bertih. Terjakun la sekejap anak saya pun. Hahaha.
Edit:-
Siapa nak cuba buat, boleh cari padi di pet shop katanya ada jual. Sama je, tapi basuh sikit dan jemur dulu bagi kering baru buat ya. Guna padi tau bukan beras.
RESEPI BERTIH PADI!
BAHAN-BAHAN:

Bertih padi
Kelapa putih
Gula pasir perang

CARA-CARA:

1. Masukkan bertih padi di dalam kuali yang tanpa minyak.

2. Tutup kuali bersama api yang kecil untuk menunggu bertih-bertih padi meletus.
3. Apabila tiada lagi bunyi letupan daripada bertih, tutup api dan angkat.

4. Terhasil lah bertih padi apabila ianya seakan ‘popcorn’ bewarna putih kecoklatan.

5. Setelah itu, campurkan bertih padi bersama kelapa putih & gula pasir perang ke dalam pinggan.
6. Gaul rata sehingga sebati dan sedia untuk dimakan sebagai kudapan.
Selamat mencuba!
RUPANYA PELBAGAI GAYA DAN CARA ORANG-ORANG DULU MENIKMATI BERTIH PADI!
Melihat di ruangan komen pula, rata-rata netizen memberikan pelbagai reaksi. Mereka berkongsi pelbagai pengalaman cerita menikmati bertih padi sewaktu membesar dulu yang kini, sudah jarang ditemui.
Menerusi balasan Puan Yuziyana di ruangan komen pula, rasa bertih padi lebih sedap berlemak dan tidak tawar daripada bertih jagung walaupun tanpa campuran apa-apa.

Sumber: Facebook Yuziyana Yusop via Masak Apa Hari Ni..(MAHN)


Ibu Kongsi Rutin Aktiviti Bantu Perkembangan Minda & Kekuatan Bayi

Bukan sahaja anak yang berumur 2-4 tahun saja perlu membuat aktiviti ransangan. Malah bayi semuda jagung itu, sangat digalakkan untuk membuat aktiviti bersama mereka. Ia dapat membantu untuk meningkatkan tumpuan bayi, sifat ingin tahu dan kekuatan fizikal.
Oleh itu, mari menyusuri rutin dan aktiviti yang dikongsikan oleh Puan Wan Nur Syakira dalam membantu meransang minda bayi. Beliau merupakan seorang penulis yang gemar berkongsikan tips mengenai keibubapaan.

Baca juga: Rupa-Rupanya Ini Punca Perangai Anak Asyik Terjerit-Jerit, Sakit Kepala!
IBU KONGSI RUTIN AKTIVITI BANTU PERKEMBANGAN MINDA & KEKUATAN BAYI

Dulu saya ingat bila anak baru lahir ini, tiada aktiviti sangat nak dibuat. Hanya kita layan dia menyusu, mandikan, basuhkan beraknya, bercakap dengan dia.

Rupanya, banyak aktiviti yang kita boleh buat tau lepas saya banyak cari maklumat dan beli modul Baby Step untuk anak saya ini. Rutin saya setiap pagi dengan anak ketiga yang baru lahir ini berubah! Berbanding abang-abangnya dahulu.
AKTIVITI-AKTIVITI UNTUK SI BAYI BERSAMA IBU
1. MULAKAN DENGAN MANDI PAGI.

Air pun boleh adjust tahap kesuaman nak bagi rasa pada sensori sentuhan anak. Tapi masih tak berikan air sejuk sangat ketika mandi.
Sambil mandikan boleh bercakap, cerita kita tengah buat apa, ” Ummi bersihkan tangan adik, kaki adik “. Cerita sajalah semuanya.
2. URUTAN.
Selepas mandi, saya pakaikan pampers dan mula buat urutan pada anak. Urut pada kaki, tapak kaki, tangan, perut dan bahagian belakang badan. Boleh cari video urutan di YouTube.
Banyak manfaatnya! Dapat boost brain aktiviti anak, dapat berikan keselesaan pada anak, dapat elakkan sembelit juga.
Tahu tak? Bayi yang mendapat sentuhan rutin menunjukkan 50% lebih banyak membuat hubungan mata dan 3 kali ganda lebih berkemungkinan untuk mempunyai ekspresi positif keseluruhan berbanding bayi yang tidak mendapatnya.
Sentuhanlah bahasa kita, bersama anak baru lahir ni. Sambil kita urut, berikan kata-kata baik, doakan yang baik. Minyak untuk urut pula saya guna minyak urut baby Syamelati.
Recommended! Baby selesa, boleh sapu juga pada tapak tangan dan kaki untuk buat urutan. Orang dewasa pun boleh guna. Saya guna minyak ni untuk lenguh-lenguh ketika mengandung.
3. TUMMY TIME & BEBERAPA GERAKAN RINGAN.

Yang ini, saya start dari Sofiyyah dalam usia 2 minggu. Mulakan dengan letakkan atas dada, atas permukaan yang selamat untuk bayi seperti baby mat atau bantal menyusu.
Mulakan dengan jangka masa pendek, perlahan lamakan bila anak dah selesa.
Gerakan ringan yang lain yang saya lakukan, seperti gerakan Pull To Sit, Rolling Side To Side, Hand to Feet.
Gerakan untuk bantu kekuatan otot bayi untuk mengiring, meniarap, kuatkan leher. Ini semua saya belajar dari modul Baby Step Go Cilik. Khas untuk 18 bulan ke bawah.
4. BACAKAN FLASH CARD ATAU BUKU YANG HIGH CONTRAST.
Umur 0-3 bulan, black and white vision stage. Umur ini elok guna buku high contrast (buku hitam putih) sebab mata bayi belum develop elok lagi, mata diaorang boleh detect high contrast je. Boleh guna flash card atau buku.
High contrast image ini akan bantu ransang penglihatan dan perkembangan otak anak. Saya ada huraikan lebih panjang di sini sekali dengan cadangan di mana nak dapatkan sesuai dengan umur bayi.
5. AKTIVITI TENGOK CERMIN.

Aktiviti ini biasanya untuk kenalkan body awareness. Ni abang-abangnya suka juga, tengok cermin sama-sama dengan adik. Lebih sesuai untuk anak 9 bulan ke atas.
6. KENALKAN PELBAGAI BUNYIAN, TEKSTUR & NYANYIKAN UNTUK BAYI.
Mainan rattle atau bunyi lain. Bunyikan dan gerakkan objek untuk latih pergerakan mata anak. Objek yang tak berbunyi pun boleh.
7. BAGI ANAK RASA PELBAGAI TEKSTUR PADA TANGAN, KAKI & BADAN.

Bila lepas mandi, pakaikan pampers, ambil masa sikit sebelum pakaikan baju. Letak dia atas pelbagai tekstur permukaan yang yang berbeza (tekstur baldu sejadah, tekstur licin cadar sebagai contoh). Pastikan selamat.
Letak pelbagai tekstur pada kaki dan tangan, bagi dia pegang. Sebagai contoh, saya sikat perlahan kaki anak untuk bagi dia rasa geli-geli macam tu. Tak lama pun.
Kalau ke taman, boleh ambil masa sekejap letak kaki di atas rumput bersih dan selamat. Itulah antara aktiviti yang saya buat dengan bayi 2 bulan saya.
MANFAATNYA BAYI MULA MEMBERIKAN RESPON YANG BAIK

Suka lihat perkembangan dia, dah ada respon (senyuman) yang baik bila kita borak, leher dah makin kuat, bila dukung, tak perlu support kepala selalu. Alhamdulillah, dengan izin Allah.
Dengan modul Baby Step tu, dapat teroka banyak aktiviti baru dengan Sofiyyah. Enjoy pula rasanya. Nampak pula dia berkembang dengan baik ikut milestone.
Betullah, dengan maklumat dan ilmu yang betul, banyak sangat buat parenting journey lebih mudah dan teratur serta dapat bantu perkembangan anak-anak.
Sumber: Facebook Wan Nur Syakira


Ibu Kongsi Set Keperluan Anak Untuk Bawa Travel, Balik Raya Pun Wajib Bawa!

Sekarang ni semua orang sedang dalam ‘mood’ nak menyambut Hari Raya dan semestinya tengah bersiap-sedia untuk mengemas beg pakaian untuk dibawa pulang ke kampung.
Tidak lupa juga set-set barang keperluan seperti ubat-ubatan, barnag mandian, makanan tambahan dan penjagaan kulit anak-anak. Justeru itu, jika anda masih pening kepala tak tahu nak bawa apa dan bagaimana untuk menyusun atur kelengkapan ini mari ikuti perkongsian idea oleh Puan Hazirah Maulana.

Baca juga: “Jangan Ingat Kemas Beg Tu Senang”- Jangan Pertikai Tugas Isteri Bila Kemas Beg Balik Raya
IBU KONGSI SET KEPERLUAN ANAK UNTUK BAWA TRAVEL, BALIK RAYA PUN WAJIB BAWA!

Esok daddy dah start cuti panjang. Nak bawak anak-anak berjalan. Ni la item paling penting bila tiap kali travel.

Pernah pengalaman time travel, anak demam panas tapi satu pun tak prepare. Sejak tu terus belajar dari pengalaman. Bukan apa, kadang-kadang kita ni tak boleh nak elak dan tak expect anak tetiba demam, batuk, selsema dan sebagainya.
Nak nak kalau insiden tu berlaku tengah-tengah malam, atau pun time kita pergi travel jauh-jauh. Nak cari ubat-ubat ni, bukan boleh main beli je, especially bayi.
Kalau ada yang nak tengok checklist boleh refer gambar. Ada description untuk setiap gambar. Boleh share untuk panduan ibu-ibu nak nak tengah musim cuti-cuti ni.
Semoga bermanfaat.
KATEGORI MEDICAL KIT

Ni item must have yang ada dalam medical kit anak-anak saya.
1. TERMOMETER

Termometer paling penting. Sebelum ke mana-mana mesti make sure termometer ni berfungsi.
2. KOOL FEVER

Kool fever berfungsi untuk meredakan demam anak. Jangan letak kat kepala ya. Katanya nanti panas naik ke kepala. Ni just alternative dan kalau nak guna letak kat ketiak atau badan anak.
3. UBAT DEMAM

Ubat demam. Tarikh buka ubat jangan lupa tulis. 2 3 minggu lepas buka boleh buang dan beli yang baru.
4. JERSLIN OIL

Ni item penting sangat. Jerslin oil ni minyak serba guna. Sangat membentu kalau anak ada terkena sebarang gigitan serangga, luka-luka atau apa sahaja.
Kalau anak demam saya just sapukan jerslin oil ni di kepala, ketiak dan badan. Demam anak-anak cepat kebah. Kalau luka pulak, dia akan jadi cepat kering.
5. SANITIZER

Sanitizer ni saya guna untuk sembur pada kawasan luka supaya bakteria tak membiak.
6. DETTOL

Anak-anak kerap terkena sakit dekat kulit. Kalau agak-agak dah start tu saya akan titikkan pada besen mandian dan mandikan anak-anak guna antiseptic ni.
7. MINYAK GAMAT, PLASTER LUKA & HAND SANITIZER

8. MOZZIE PATCH

Ini sangat berguna untuk halau nyamuk atau serangga. Just lekat je kat badan anak.
9. UBAT LUKA ATAU EXZEMA

Ni khas untuk anak-anak bila diorang terkena luka atau exzema Firas menyerang.
10. UBAT BATUK

Ubat batuk mama dengan daddy dia nak tumpang, untuk baby dan bawah 6 tahun saya akan sapukan balm tasneem yang dalam skincare kit tu.
Balm tasneem CF rub membantu melegakan demam, batuk dan selsema anak-anak.
11. ELEKTRONIK NASAL ASPIRATOR

Elektronik Nasal Aspirator sangat membantu untuk sedut hingus anak-anak.
Saya suka sangat sebab mudah. Anak-anak selalu bila selsema diorang akan guna sendiri. Just tekan button dan siap ada lagu-lagu lagi.
KATEGORI PENJAGAAN KULIT

Lotion-lotion dan rutin setiap kali lepas mandi.
1. BALM & MINYAK ZAITUN

Balm tasneem sangat serasi untuk anak-anak saya.
Sleep time: membantu mood tidur

CF Rub: membantu melegakan batuk, selesema
T Rub : melegakan kembung perut dan sembelit
Calm time: membantu anak-anak bila dia sedang meragam

Minyak zaitun untuk sapu pada rambut anak-anak.
KATEGORI SUPPLEMENT

Supplement untuk Ayra dan Firas.
Brown rice powder untuk Damia. Just bancuh je dengan air dan boleh terus makan.
KATEGORI BARANG MANDIAN

Ubat gigi, berus gigi, shampoo dan sabun mandi.
DAH SIAP SUSUN JANGAN LUPA MASUKKAN DALAM SATU BEG BESAR

Masukkan dalam satu beg.
Sumber: Facebook Hazirah Maulana


Ibu Kongsi ‘Trick’ Asingkan Tempat Tidur Anak, Memang Menjadi!

Apabila anak sudah mencapai jangka umur tertentu, inilah masanya untuk ibu bapa mengasingkan tempat tidur anak. Bukan apa, banyak kes yang kita baca di media arus perdana melibatkan kes masalah seksual dalam kalangan kanak-kanak kerana tidak diasingkan tidur dari usia muda. Bukan itu sahaja, ini juga dapat memberi privasi kepada mak ayah dan juga melatih anak-anak berdikari.
Baca juga: 6.30 Pagi Bangun Subuh, Mengaji & Kemas Rumah, Anak Johan & Ozlynn Dapat Pujian

TIPS DAN PENGALAMAN IBU ASINGKAN TEMPAT TIDUR ANAK
Seperti ciapan di laman Twitter ini di mana, seorang ibu kongsikan beberapa tips atau ‘trick’ yang anda boleh gunakan untuk asingkan tempat tidur anak-anak. Bagi permulaan memang agak sukar namun, apabila sudah dipraktikkan akan menjadi mudah!

Nampak simple tapi kita wajib asingkan tempat tidur anak tau. If im not mistaken (betulkan kalau silap) dalam surah an-Nur, ayat 58 pun ada cakap pasal ni. Ni my personal experience bila asingkan tempat tidur anak.

Anak i jadi lagi bertanggungjawab tapi cara budak umur 3 tahun lah. Dia tau tu bilik dia jadinya kalau toys sepah ke apa ke, i akan mintak dia kemas. Dulu i jenis cepat kesian, kalau dia nangis so takyah buat tapi sekarang i dah kental. Dia buat sepah, dia yang kena kemas.

Dalam bilik dia pun ada baju baju and drypers so setiap kali lepas mandi anak i automatically akan masuk bilik dia and amik drypers dekat rack. Dia dah tau dalam bilik dia memang ada semua barang barang dia. Indirectly dia hafal benda tu kat mana benda ni kat mana if nak amik.
LEPAS ASINGKAN TEMPAT TIDUR, ANAK DAH PANDAI KEMAS TOYS

Part ni i paling suka. Before asingkan tempat tidur, anak i main merata rata. Lepas asingkan bilik, i letak toys dalam bilik dia. Kalau dia bawak toys keluar pi ruang tamu ke apa, i akan mintak dia bawak masuk semula dalam bilik so if sepah pun just bilik dia bukan satu rumah.
Nap petang i akan bawak dia masuk bilik dia sendiri and tidurkan dia dalam bilik tu. Ada je waktu dia nak tidur dalam bilik kitaorang tapi i cakap “No, this is your room” and i buat keras duduk dalam bilik dia so dia akan datang kat i jugak Face with tears of joy. Parents kena tegas tau!
Memang susah tapi insyaAllah kita semua boleh. Sebenarnya kalau start lagi awal lagi better. I start lambat sebab hati tak kental dulu Rolling on the floor laughing.Btw, boleh mula dengan beli cadar yang anak korang suka. So dia happy nak tidur kat tilam dia hehe.
I beli dekat> https://shp.ee/s6jyq7n

Nak tidur tu memang i akan teman dia baca doa, borak borak and nyanyi nyanyi sambil lampu tutup. Bila dia dah tidur i akan masuk bilik i.Lama lama nanti, dia dah boleh tidur sendiri. Bila mengantuk je dia terus masuk bilik sendiri and tidur takyah teman dah.
Kita pun nak bilik tidur cantik, wangi and bersih so samalah dengan anak kita. I ada je waktu malas nak mengemas so husband i take over. Kitaorang gilir gilir. Jujur i cakap, jaga anak ni letih sebab macam macam kena buat tapi anak ni amanah. Ikhlas jaga insyaAllah luas rezeki.
Sumber: Twitter @Shahirahzai


Ibu Maut, Bayi 3 Bulan Tercampak Keluar Dari Kenderaan Selamat

Seorang bayi perempuan berusia tiga bulan selamat, manakala ibunya maut kerana kemalangan di Kilometter 19.2 Lebuh Raya Senai-Desaru, Johor Bharu semalam.
Menerusi laporan BH Online, kejadian tersebut berlaku kira-kira jam 2 petang dan bayi berkenaan tercampak keluar dari kenderaaan kerana kereta yang dinaiki hilang kawalan lalu terbabas melanggar pembahagi jalan.

Baca juga: Gara-Gara Gosip Terlalu Lama, Hampir 100 Buah Rumah Terbakar!
KEMALANGAN MEMBABITKAN TIGA ORANG MANGSA’
Menurut Komander Operasi dari Balai Bomba dan Penyelamat (BBP) Johor Jaya, Pegawai kanan Bomba II MK Haridas, berkata kereta itu dipandu oleh seorang lelaki tempatan berusia 58 tahun.

“Kemalangan membabitkan tiga mangsa. Pemandu lelaki dan bayi perempuan cedera ringan. Ibunya warga Indonesia berusia 41 tahun meninggal dunia di tempat kejadian,” jelasnya.
Dia juga menyatakan bayi terus dihantar ke Hospital Sultan Ismail Johor Bahru untuk rawatan segera. Operasi menyelamatkan kesemua mangsa kejadian tamat kira-kira jam 2.33 petang.
Sumber: BH Online


Ibu Maut Dipijak Kawanan Gajah Liar Di Kawasan Rumah

Kawanan gajah liar mengamuk dan menyerang sebuah rumah penduduk di Kampung Simoi, Pahang awal pagi semalam. Kejadian kira-kira jam 4 pagi itu menyebabkan seorang wanita Orang Asli, Wak Angkat Yok Tong, 39, mati akibat anggota badannya dipijak-pijak oleh binatang liar tersebut.
Baca juga: Lelaki Terpaksa Tunggu Atas Pokok Hampir 2 Jam, Gajah Tak Nak ‘Masuk’ Hutan

IBU MAUT DIPIJAK KAWANAN GAJAH LIAR DI KAWASAN RUMAH
Kredit: Kosmo Online
Menurut Ketua Polis Daerah Lipis, Superintendan Azli Mohd. Noor, pihaknya menerima maklumat mengenai kematian wanita itu pada pukul 4.40 pagi semalam.

Mangsa difahamkan bersama 8 ahli keluarga sedang tidur di dalam rumah kayu dinding buluh dan terletak berhampiran kawasan kebun getah.

“Ketika menceroboh kebun pisang di kawasan itu, kawanan gajah liar dipercayai telah menarik dinding rumah keluarga mangsa dan menyebabkan kediaman itu bergoyang.
Kredit: Kosmo Online
“Akibat tarikan serta goyangan yang kuat, kesemua sembilan ahli keluarga tersebut tersedar daripada tidur dan masing-masing kemudiannya melarikan diri dalam keadaan gelap,” ujarnya.
Mayat Wak Angkat ditemui di dalam kawasan pokok pisang dan dibawa ke Unit Forensik Lipis untuk bedah siasat. Ibu saudara yang merupakan jiran mangsa, Norfini Ajik, terbangun daripada tidur selepas mendengar jeritan kuat dari rumah mangsa.
Orang kampung terkejut melihat keadaan mangsa yang cedera parah dan sudah tidak bernyawa lagi di kebun pisang. Penduduk berharap pihak berkuasa mengambil tindakan supaya kemasukan gajah liar di kampung tersebut.
Sumber: Kosmo Online


Ibu Maut Selamatkan Anak Dari Terjatuh ‘Dalam’ Eskalator

[infobox]

AMARAN: Jangan tengok kalau ada lemah jantung.[/infobox]
Benarlah kata orang, seorang ibu sanggup mengorbankan dirinya untuk anak-anak, suami dan keluarga.

Ibu sentiasa memikirkan anak dahulu
Kami terinspirasi dengan sikap seorang ibu yang selalu mendahulukan orang lain. Anak dahulu yang difikirkannya, bukan dirinya sendiri. Hebat naluri seorang ibu!

Seorang ibu maut apabila sebuah eskalator runtuh di sebuah pusat membeli-belah di China. Bagaikan boleh ‘menghidu‘ kematiannya sendiri, beliau bertindak nekad dengan ‘mencampak‘ anaknya agar dapat diselamatkan.

Berusia 30 tahun, ibu yang bernama Xiang Liujuan sedang menaiki eskalator di pusat membeli belah Anliang yang terletak di Jingzhou bersama anak lelakinya yang baru berusia dua tahun itu. Malangnya, apabila mereka sampai ke bahagian atas hujung eskalator, plat lantai tiba-tiba roboh dan ibu itu jatuh melalui lantai ke ‘dalam‘ eskalator tersebut.

Ibu maut
Kejadian ngeri ini yang dirakamkan pada CCTV ini menunjukkan saat getir dan luar biasa wanita tersebut yang sempat ‘mencampak‘ dan ‘menyumbat‘ anak kecil itu ke arah kakitangan pusat membeli-belah.
Dua kakitangan pusat membeli belah itu juga cuba untuk menyelamatkan Liujuan kerana dia masih lagi teruntai di atas mesin eskalator yang masih lagi berpusing, tetapi gagal menyelamatkannya.
Penyelenggaraan baru sahaja dijalankan pada eskalator dan laporan awal mendakwa seorang pekerja terlupa untuk skru penutup akses belakang ke tempatnya.
Tragis.
Sumber: YouTube


Ibu Mengandung Akan Dapat Temujanji Vaksin Dalam Masa Terdekat – KKM

Ibu mengandung yang telah mendaftar dan mengemaskini status kandungan di MySejahtera akan mendapat janji temu dalam masa terdekat.
Ini kerana, ibu mengandung / hamil tergolong antara golongan berisiko dan perlu diberi vaksin dengan segera.

Vaksin yang sesuai akan disediakan berdasarkan kesesuaian keadaan masing-masing serta Garis Panduan yang ditetapkan oleh Kementerian Kesihatan Malaysia:

JENIS VAKSIN – Setakat ini, KKM hanya mengesyorkan vaksin COMIRNATY (Pfizer) untuk ibu hamil. Kelayakan pemberian vaksin jenis lain kepada wanita hamil akan dikemaskini dari masa ke semasa.
TUJUAN – Wanita hamil yang dijangkiti COVID19 mempunyai risiko yang tinggi untuk mendapat komplikasi penyakit berbanding wanita yang tidak hamil.
TEMPOH MASA SUNTIKAN – Masa terbaik wanita hamil menerima vaksin adalah semasa kandungan berusia antara 14 hingga 33 minggu bagi membolehkan wanita hamil melengkapkan dos kedua sebelum bersalin.
KEUTAMAAN – Keutamaan diberikan kepada 2 golongan berikut:i) Anggota barisan hadapan yang hamil.ii) Ibu hamil yang mempunyai masalah perubatan.
KELULUSAN DOKTOR – Ibu hamil yang ingin mendapatkan suntikan vaksin COVID19 ini perlu mendapatkan khidmat nasihat daripada doktor terlebih dahulu.

Cara Kemaskini Status Vaksin Ibu Mengandung
Untuk makluman, MySejahtera kini telah membolehkan ibu-ibu mengemaskini status mengandung atau menyusu bayi.

Untuk mengemaskini maklumat tersebut, sila buka aplikasi MySejahtera > COVID19 Vaccination > Nama anda
Dalam menu tersebut, ruangan untuk mengemaskini akan terpapar seperti dalam gambar di bawah:

Pastikan anda telah mengemaskini status terkini bagi membolehkan ibu mengandung boleh mendapat keutamaan vaksin di Pusat Pemberian Vaksin (PPV).
Berkaitan: Wanita Hamil Boleh Ambil Vaksin Comirnaty (Pfizer) COVID19 – KKM
Maklumat lanjut:

Daftar untuk vaksinasi: https://vaksincovid.gov.my/panduan


“Ibu Mengandung Boleh Puasa Tak?”- Ini Jawapan Doktor…

Seluruh umat Islam di Malaysia akan menunaikan ibadah puasa pada bulan Ramadan yang akan tiba tidak lama lagi. Terdapat beberapa golongan yang diberikan keringanan  oleh Allah SWT untuk tidak berpuasa, antaranya wanita hamil dan ibu menyusukan anak.
Perkara ini turut mendapat perhatian Dr Muhammad Izzat dan memberi penerangan di laman Twitternya. Hal ini kerana terdapat segelintir ibu yang hadir ke klinik dan bertanya mengenai puasa. Ikuti penerangan lanjut di bawah.

Baca juga: Berapa Lama ‘Gap’ Untuk Hamil Lagi? Ini Jawapan Pakar
IBU MENGANDUNG BOLEH PUASA TAK? INI JAWAPAN DOKTOR

Dah banyak patient mengandung tanya saya dekat klinik, boleh tak dia berpuasa nanti? Ini jawapan saya:

Secara amnya, ibu mengandung yang tak digalakkan untuk berpuasa adalah:
1. Ibu yang ada GDM dengan kawalan insulin.
2. Ibu yang berisiko tinggi untuk dapat darah beku ( Venous thromboembolism ), atau pernah kena VTE dan sedang diberikan ubat cucuk cairkan darah Clexane.
3. Ibu yang ada Ovarian hyperstimulation syndrome (OHSS) – ni untuk ibu yang mengandung dengan ubat kesuburan.

4. Ibu yang ada muntah-muntah teruk, tak kira pada awal pregnancy atau pada trimester lain.
5. Ibu yang ada pendarahan.
6. Ibu yang tak sihat – demam atau sedang dijangkiti covid.
7. Ibu yang bayinya ada masalah tumbesaran (IUGR)
8. Ibu yang mengandung kembar.

TIPS UNTUK IBU MENGANDUNG YANG BOLEH BERPUASA
Untuk ibu mengandung yang boleh berpuasa, setelah dinilai oleh doktor, ada beberapa tips untuk anda:
1. Makan lebih dari 2x antara masa berbuka dan sahur. Pilih makanan seimbang dan berkhasiat utk elak sembelit, masalah penghadaman, heartburn.

Untuk berbuka takda plan permakanan khas tapi boleh try this :
Buka dengan 3 biji tamar + Jus buah ( boleh ganti dengan sup atau yogurt rendah lemak ). Then sambung dengan makanan seimbang – ada salad, ulam-ulaman, protein dan complex karbohidrat. High fat food please avoid.

2. Jangan tinggal sahur.
3. Elak minum teh/coffee masa sahur – caffeine boleh sebabkan u terkencing banyak and sekaligus senang kena dehydration. Nak puasa takleh minum air dah kan?
4. Pastikan minum air masak Yang mencukupi Sepanjang tempoh berbuka dan sahur.
*Selamat berpuasa mommies!
Sumber: Twitter Dr Muhammad Izzat


Ibu Mengandung Dah Boleh Buat Buku Pink Online. Lagi Mudah, Cepat & Kurang Risiko COVID-19

Ibu-ibu mesti kenal dengan Buku Pemeriksaan Kehamilan KKM atau ‘Buku Pink KKM’ kan?
Bagi ibu-ibu yang kali pertama mengandung dan tak tahu tentang Buku Pink, anda boleh pergi ke klinik kerajaan yang dikenali sebagai Klinik Kesihatan Ibu & Anak ( KKIA ) bagi mendapatkan pemeriksaan sebelum bersalin dan pemeriksaan pertama pada fasa awal kehamilan.

Tak kisah lah anda merancang untuk bersalin di hospital kerajaan atau swasta, anda boleh mendaftar dan menghadiri pemeriksaan berkala di KKIA yang berhampiran.
Buku Pink ini seeloknya dibuat sebelum kandungan memasuki 12 minggu.

Jika TIDAK, ia mungkin akan dikira sebagai ‘Late booking’.

Disebabkan musim wabak ini, Jabatan Kesihatan Negeri Johor telahpun memperkenalkan norma baharu untuk buat Buku Pink Online ini.
Ibu Mengandung Dah Boleh Buat Buku Pink Online – JKN Johor
Menurut Public Health Malaysia, selain inovasi Temujanji Online, kini penduduk negeri Johor sudah boleh mendaftar kehamilan (Buku Pink) secara online sahaja.

Pelbagai perkhidmatan / rawatan seperti tampal gigi, cabut gigi, demam, cirit birit, saringan pengantin, ambil vaksin, dan sebagainya sudah boleh ditempah dengan appointment online di klinik-klinik kesihatan negeri Johor.
Sangat mudah kan?
Kali ini, JKN Johor baru saja melancarkan produk baru iaitu Buku Pink Online untuk pendaftaran kehamilan ibu mengandung.
Dengan kemudahan ini, bakal ibu boleh buat buku pink online dengan cepat dan mudah, macam buat passport online.
Caranya senang saja.
Jom tengok langkahnya di bawah.
Langkah Daftar Kehamilan Online (Buat Buku Pink Online)
1. Scan QR
2. Pilih tarikh appointment bila nak datang
3. Isi maklumat buku pink
4. Print screen temu janji
5. Datang pada tarikh tersebut
6. Buku pink dah siap!
Boleh jumpa misi atau doktor. Lepas selesai jumpa dah boleh balik.
Senang bukan?
Jimat masa menunggu kat klinik ibu dan anak yang ramai dan sesak itu.
Penjarakan sosial pun lebih terjamin, maka kuranglah risiko untuk jangkitan COVID-19.
Tentunya ini merupakan inisiatif norma baru yang sangat bagus kepada penduduk negeri Johor.
Diharapkan ianya dapat dikembangkan ke negeri lain juga kan?
*Sumber: Jabatan Kesihatan Negeri Johor, Public Health Malaysia


Ibu Mengandung Perlu Ambil Dos Penggalak Atau Tidak? Ini Penerangan Pakar

Umum mengetahui, dos penggalak mula diberikan kepada orang ramai secara berperingkat. Dos penggalak bertujuan untuk meningkatkan lagi imunisasi badan melawan wabak Covid-19.
Walau bagaimanapun, ia menjadi tanda tanya kepada ibu mengandung kerana ia merisaukan diri mereka untuk mengambil dos penggalak. Justeru itu, Dr Muhammad Izzat memberi penerangan di laman Twitternya. Ikuti perkongsian lanjut di bawah.

Baca juga: Warga Emas Penerima Sinovac Golongan Berisiko Jika Tiada Dos Penggalak
IBU MENGANDUNG PERLU AMBIL DOS PENGGALAK ATAU TIDAK?

Ramai ibu mengandung bertanyakan keperluan untuk mengambil dos penggalak (booster) vaksin covid. Perlu atau tidak?

Dengan bertambahnya pelbagai varian baru Covid, yes, dengan mengambil dos booster, maka kita tingkatkan antibody yang sedia ada untuk mencegah jangkitan covid, dan jika terkena jangkitan covid, severity atau keterukkan jangkitan dapat dikurangkan.
Maka kalau ibu mengandung atau mereka yang sedang cuba untuk mengandung (TTC) saya galakkan semuanya untuk mendapatkan booster dose sejurus sahaja anda layak untuk dapatkannya – at least 3 months from your 2nd dose.

Bila nak ambil covid vaccine/ booster? Vaksin covid mahupun booster selamat diberikan at any point in pregnancy, pada semua trimester kehamilan. Jangan berlengah jika ibu mengandung telah diberikan tarikh untuk mengambil vaksin/booster
Perlu ke tunggu bersalin dulu baru amek booster? Bukan sahaja vaksin selamat in pregnancy, antibody yang dihasilkan bila si ibu dapatkan vaksin ketika mengandung akan diturunkan pada baby yang belum dilahirkan, so your baby had some amount of protection against covid bila lahir.

Covid booster is very safe to be given at all point of pregnancy. Bukan sahaja protect mother, vaksin turut melindungi your baby. Jangan tangguhkan dan tunggu selepas beranak. Get it as soon as you being offered yaa. Moga dimudahkan semua ibu!
Sumber: Twitter Dr Muhammad Izzat


Ibu Mentua Suruh Bangun 4 Pagi Setiap Hari, ‘Nasiblah’ Si Menantu…

Sudah menjadi lumrah dalam kalangan anak menantu apabila berlaku perselisihan faham. Ini juga memberi bayangan ngeri buat mereka yang masih belum berkahwin kerana risau mendapat keluarga mentua yang tidak sependapat. Kata orang, dapat mentua yang baik dan sayang dengan kita itu adalah rezeki bukan? Tapi tidak semua yang dapat merasai ‘rezeki’ tersebut kerana ada yang disuruh bangun 4 pagi oleh ibu mentua!
Baca juga: Dituduh Mandul Oleh Ibu Mentua & Hampir Bercerai, Rupanya Suami Yang Problem..

IBU MENTUA SURUH BANGUN 4 PAGI SETIAP HARI

Berdasarkan perkongsian di TikTok, Syahririn memuat naik sebuah video yang merakamkan situasi di mana ibu mentuanya sedang menjerit di luar bilik manakala dia baru terjaga dari tidur.

Dakwa Syahririn, ibu mentuanya naik angin kerana sudah bangun awal daripada menantu. Dakwanya lagi, dia yang tinggal di rumah mentua dikehendaki untuk bangun seawal empat pagi setiap hari. Selain itu, dia juga dituduh ingin merebut anak lelaki ibu mentuanya itu sekiranya mereka menyewa di tempat lain.

https://media.siraplimau.com/2021/10/Snaptik_7016703072541871386_syahririn.mp4
“SUAMI CARILAH RUMAH LAIN KALAI ISTERI TAK SELESA…”
Di ruangan komen, rata-rata warganet memberi pendapat masing-masing. Ada yang mencadangkan agar wanita itu mengajak suaminya untuk hidup berdikari.

Posting itu juga menjadi tempat di mana golongan wanita berkongsi pengalaman sama yang terjadi dalam rumah tangga. Malah, ada yang sempat berseloroh meminta wanita itu mencari suami baru. Bukan itu sahaja, ada yang memberi cadangan supaya ibu mentua sepatutnya jadi orang yang ‘sporting’.
Sumber: TikTok @Syahririn


Patutnya Menyusu Badan Boleh Kurus, Tapi Kita Pula Makin ‘Naik’. Mungkin Ini 7 Puncanya

Memang selalu kita dengar yang salah satu kelebihan menyusu badan adalah ia dapat membantu tubuh kita kembali kepada bentuk badan asal. Secara teorinya memang betul. Para penyelidik mendapati bahawa proses menyusu badan ini akan membakar lebih kurang 300-500 kalori setiap hari.
Tapi hakikatnya tak ramai yang dapat ‘maintain slim’ dan dapatkan kembali bentuk badan seperti sebelum mengandung dulu walaupun dah menyusukan bayi. Nak kata makan banyak tu tidak juga. Jadi, apa sebabnya?

7 Punca Ibu Tak Kurus-kurus Walaupun Dah Menyusu Badan
1. Ibu ‘Skip’ Sarapan
Awal pagi lagi rutin seorang ibu telah bermula dengan pelbagai tugas yang menunggu. Berbeza dengan dulu, kita dapat uruskan pelbagai perkara jika bangun awal. Tapi bila ada bayi yang menyusu badan, kadang-kadang kita baru turun katil saja anak dah menangis. Terkejar-kejarlah kita nak solat Subuh, nak mandi, nak siapkan sarapan suami atau uruskan anak-anak lain yang bersekolah.
Ibu akan selalu mendahulukan ahli keluarga yang lain sampai diri sendiri tak cukup masa untuk bersarapan. Sarapan pun mungkin dah dekat tengah hari.

Sebenarnya, sarapan pagi sangat penting untuk memulakan hari kita. Kalau kita ‘skip’ sarapan, kita cenderung untuk makan berlebihan pada waktu makan yang seterusnya. Tabiat ini juga tidak sihat dan ia boleh menggangu kelancaran proses pencernaan.

Foto Kredit: thegoodshoppingguide.com
2. Ibu Tak Makan Ikut Masa
Orang lain dah di meja makan, ibu kena pegang bayi dan ‘tunggu giliran’. Bila nak makan, bayi menangis dan terpaksa letak dulu makanan yang baru dijamah sesudu dua. Begitulah rutin ibu menyusu di rumah setiap hari. Kalau yang bekerja, mungkin adalah sedikit masa untuk makan ketika waktu rehat. Tapi sebahagiannya perlu juga dikorbankan untuk mengepam.
Waktu makan yang tetap sebenarnya penting untuk mengekalkan metabolisme tubuh kita. Bila kita makan tak tetap waktu, ‘jam biologi’ tubuh anda akan menjadi keliru dan fungsinya tidak dapat berjalan dengan lancar seperti selalu.
Menurut kajian, mereka yang makan pada waktu sama setiap hari lebih berpotensi memiliki BMI yang unggul serta bacaan tekanan darah yang baik. Jadi, mungkin ini salah satu punca kita susah nak kekalkan berat badan macam dulu.
Foto Kredit: istockphotos.com
3. Ibu Tak Sempat Memasak
Betul tak, sejak ada anak kecil, ibu lebih kerap masak makanan untuk anak berbanding untuk diri sendiri kan?
Ibu lebih pentingkan makanan si anak sampai ibu sendiri berlapar. Ibu dah jarang makan makanan yang segar dan berkhasiat. Ibu bergantung pada stok makanan segera dan snek rapu untuk menahan lapar pada kebanyakan waktu.
Walaupun memudahkan, semua makanan seperti ini perlu dipilih dengan baik sebab kita selalu anggap ianya sebagai snek dan pemberi tenaga. Jadi walaupun ia berkalori tinggi, kita tetap ambil dengan kerap dan inilah yang menyebabkan kita susah nak kurus!

4. Ibu Tak Cukup Tidur
Eh, tak cukup tidur pun ada kaitan dengan berat badan ke? Ya, tentulah!
Sejak menyusukan bayi, boleh lupakanlah tidur malam yang lena dan nyenyak macam dulu. Kalau bukan sebab menyusu pun, kita kena juga bangun malam untuk mengepam, kan?
Kekurangan tidur mengurangkan rembesan hormon leptin, iaitu hormon yang merangsang minda supaya berhenti makan ketika kenyang. Kekurangan tidur juga boleh meningkatkan paras hormon yang membuatkan kita cenderung terhadap makanan.
Nak tahan mata punya pasal, kita pun kunyahlah macam-macam snek. Lepas satu, satu. Kacanglah, kerepeklah, coklatlah, atau apa-apa saja yang dapat ditelan. Bukan apa, takut kalau tak dapat makan, tak pasal-pasal engkau yang kena ‘baham’ nanti.
Foto Kredit: indiatimes.com
5. Ibu Terlalu Letih Untuk Bersenam
Dah letih-letih bangun pagi, masak, mengemas, basuh baju, melayan anak, tak tahulah mana nak cari ‘semangat’ nak pergi bersenam pula.
Kalau ada masa lebih memang fikir nak tidur aja…
Foto Kredit: imujer.com
6. Ibu Habiskan Makanan Anak
Lagi satu ‘penyakit’ mak-mak ni ialah rasa ‘sayang’ dekat makanan. Anak kecil biasalah, kadang-kadang suka gigit sekali, lepas tu buang. Tapi lepas tu nak pula yang baru. Aduh, tauke balak pun boleh bankrap macam ni.
Lagi satu tu, ingat nak buat menu yang lainlah sikit untuk anak cuba. Bosanlah kalau hari-hari asyik masak sup, kentang goreng, nugget. Tapi akhirnya dia tetap nak makan benda yang sama juga.
Kononnya nak elakkan membazir tu, kitalah yang makan habiskan semua. Sampaikan makanan baby pun kita ‘tala’. Bukan murah tu kalau beli!

7. Ibu Stres
Tipulah kalau ibu tak pernah berasa stres sejak memikul tugas sebagai ibu menyusu. Dengan jadual yang padat dan demanding, ibu-ibu mesti cepat terasa penat dan tertekan.
Kalau dapat suami yang memahami, syukurlah sebab dapat juga bahagikan tugas bersama. Tapi kalau suami jenis buat ‘tak faham’ aja, harulah kita dibuatnya.
Menurut Today’s Dietitian, rasa stres dalam aktiviti harian akan meningkatkan produksi hormon kortisol. Paras kortisol yang tinggi ini mampu menjadikan tubuh kita aktif memproduksikan glukos. Keadaan ini seterusnya akan meningkatkan paras gula dalam darah. Apabila proses ini sering berlaku, ia boleh menyebabkan berat badan kita makin bertambah.
Foto Kredit: huffingtonpost.com
Bertahanlah Ibu!
Bukan mudah kita nak bagi nasihat pada ibu-ibu menyusu supaya jaga makan, bersenam, atau amalkan cara hidup sihat sebab hanya yang melaluinya saja yang faham perasaan lapar, letih dan stres yang dilalui.
Tak kiralah ibu bekerja mahupun surirumah, kedua-duanya punya cabaran yang tersendiri. Namun, semua usaha dan pengorbanan ibu tentunya berbaloi bila nampak anak membesar dengan sihat dengan susu badan sendiri. Jadi, bertahanlah ibu. Pejam celik saja nanti anak dah 2 tahun. Kita pula yang emosi bila nak cerai susu!


Ruginya Tak Boleh Minum Ice Blended.. Betul Ke Ibu Menyusu Badan Tak Boleh Minum Air Sejuk?

Bukan sahaja ibu-ibu yang sedang hamil dan berpantang mempunyai banyak pantang larang yang perlu dituruti, malah ibu yang sedang menyusu badan juga dikatakan mempunyai banyak pantang larang. Salah satu pantang larangnya juga adalah si ibu tidak dibenarkan untuk minum air ais kerana akan menyebabkan bayi batuk selesema. Tapi betul ke ibu menyusu minum ais adalah tidak bagus?
Oleh itu, terdapat dua penjelasan dari pakar iaitu Doktor Izzat dan Doktor Imelda di laman media sosial mereka sendiri. Ternyata ramai dalam kalangan ibu tersalah faham mengenai isu kesihatan ini. Rugilah tak boleh basahkan tekak dengan ice blended mango pula ketika cuaca panas bukan?

Baca juga:Baru Lepas Keguguran, Bila Waktu Sesuai Nak Hamil Balik? Mama WAJIB Tahu Ini!
IBU MENYUSU MINUM AIS BOLEH MENYEBABKAN ANAK BATUK DAN SELESEMA

Ini merupakan perkongsian dari Doktor Izzat di laman Twitternya apabila ramai yang bertanyakan mengenai isu tersebut. Rupa-rupanya semuanya AUTA!

“Ibu yang menyusu badan takboleh minum air sejuk. Nanti baby sejuk, senang sakit dan kena batuk selsema”
AUTA! Air panas atau air sejuk yang masuk ke dalam badan ibu akan berubah ikut suhu badan ibu. So takda kaitan ibu nak minum sejuk atau air panas. Susu badan melindungi baby dari pelbagai penyakit respiratori ( pernafasan ) termasuklah batuk dan selsema. Tak pernah jumpa lagi ibu minum minuman berais, susu dia jadi ice blended. Bertuah kau baby, semol-semol da rasa ice blended!
Selain itu, Doktor Imelda juga menjelaskan dengan lebih lanjut bahawa air yang diminum terus oleh ibu tidak masuk ke bahagian payudara, sebaliknya ke dalam perut.
APA YANG IBU MINUM TAK TERUS MASUK KE PAYUDARA…
“Doktor Imelda, betul ke ibu yang menyusukan bayi tak boleh minum air sejuk atau air berais, nanti bayi dapat selsema?”
Jawapan saya: Ini ialah auta yang mengarut sungguh. Mai nak habaq. Saya nak tanya anda semua, bila anda pump atau perah susu, pernah ke susu yang keluar itu sejuk? TAK pernah kan? Selagi ibu itu masih HIDUP dan selagi manusia ialah MAMALIA BERDARAH PANAS, susu yang keluar dari payudara ibu semuanya PANAS seperti suhu darah ibu juga.
Bayi tak akan dapat susu sejuk bila menyusu direct dari payudara ibu. Hakikatnya ialah:
1) Apa yang ibu minum tak terus masuk ke dalam payudara ibu.
2) Apa yang ibu minum akan masuk ke dalam perut ibu.
3) Apa yang masuk ke dalam perut ibu akan menjadi suhu badan ibu dalam masa beberapa minit saja.
4) Dari perut, makanan dan minuman dihadamkan dulu sebelum diresap ke dalam saluran darah kecil yang mengelilingi perut dan usus ibu. Yang tak boleh hadam atau diresap, akan keluar menjadi najis.
5) Dari dalam darah ibu, toxin diproses oleh hati ibu dah buah pinggang ibu untuk dibuang. Jangan percaya kepada produk-produk membuang toxin. Berikan kredit kepada hati dan buah pinggang anda.
6) Khasiat di dalam susu yang dibuat oleh kilang susu di dalam payudara ibu, datangnya dari darah ibu yang ditapis dan diproses oleh kilang susu untuk menjadi susu.

7) Maka sebab itulah susu ibu sama panas seperti darah ibu, tiada air sejuk atau air ais kat dalam susu ibu.
8)Lagipun, penyebab selsema itu jangkitan virus laaaaa bukannya makanan atau minuman. Kena belajar sains apakah penyebab selsema. Jangan salahkan apa ibu minum atau makan naaaaa.
9) Jangkitan virus itu senang berjangkit dari anak-anak lain kepada bayi, dari bapa kepada bayi, dari pelawat kepada bayi dan dari ibu kepada bayi, melalui ciuman, melalui virus yang terlepas dari batuk-batuk atau bersin dan melalui sentuhan tangan jika tak basuh tangan sebelum sentuh muka bayi.
Jika pelawat ada selesema, jangan lah pi dekat bayi dan batuk depan bayi, cium-cium bayi dan sentuh muka bayi dengan tangan tak basuh, lepas tu pi tuduh ibu minum ayaq sejuk. Adoi laaa..
10) Jika bayi dapat selsema, apa yang terbaik untuk menyembuhkan bayi ialah melalui penyusuan ibu. Jika bayi ada selesema, ini bermakna bayi ada jangkitan virus. Virus itu terjangkit dari orang di sekeliling bayi itu yang membawa virus itu, bukan dari air sejuk atau air ais yang ibu minum. Sudah tentu ibu pun dah terjangkit virus yang sama dengan virus yang bayi ada, sebab ibu lah paling dekat dengan bayi, maka badan ibu akan membuat antibody melawan jangkitan virus yang menyebabkan selsema itu.
Antibody dari darah ibu akan masuk ke dalam susu ibu untuk diberikan kepada bayi. Bayi akan mendapat perlindungan dari ibu melalui susu ibu. Insyallah. Jangan salahkan ibu dan jangan kecam ibu yang menyusukan bayi. Hakikatnya ialah ibu lah yang memberi perlindungan kepada bayi.
Semoga ilmu pengetahuan ini bermanfaat untuk anda.
Sumber: Dr.Izzat, Dr.Imelda


Ibu Muda Maut Ketika Keluarkan Baju Dari Mesin Basuh Sedang Berputar

Seorang ibu muda meninggal dunia secara tragis selepas dia mengalami renjatan elektrik ketika cuba mengeluarkan baju sewaktu mesin basuh sedang berputar, lapor Daily Star UK kelmarin.
Baca juga: Budak Lelaki 11 Tahun Mati Secara Tragis, Diliwat Empat Beradik Lelaki & Dijangkiti HIV

IBU MUDA MAUT KETIKA KELUARKAN BAJU DARI MESIN BASUH SEDANG BERPUTAR
Viviane Rodrigues meninggal dunia selepas terkena renjatan elektrik ketika cuba mengeluarkan baju daripada mesin basuh dengan menyangkakan ianya sudah berhenti berputar – Daily Star UK.
Mangsa, Viviane Rodrigues, menyangkakan mesin basuh itu telah berhenti berputar ketika ingin mengeluarkan beberapa pakaian dengan memasukkan tangannya ke dalam mesin tersebut.

Kejadian berlaku di rumahnya di Juazeiro, timur laut Brazil, sebelum mangsa segera dikejarkan ke hospital selepas mengalami kejutan elektrik.

Tetapi malangnya, mangsa disahkan meninggal dunia ketika tiba di unit kecemasan.
Gambar hiasan – Daily Star UK.
Selepas dibedah siasat, mayatnya telah dibawa ke komuniti luar bandar Gameleira do Di di perbandaran Campo Formoso, tempat keluarganya tinggal.
Dia dikebumikan di Gameleira do Di pada 16 Jun dan meninggalkan seorang suami bersama seorang anak lelaki berusia sembilan bulan.
Sumber: Daily Star UK


Ibu Pengasuh Terlanggar Bayi 1 Tahun 5 Bulan Sehingga Maut

Seorang bayi perempuan berusia setahun 5 bulan meninggal dunia selepas dilanggar kereta di rumah pengasuhnya di Taman Kesedar Putra, Gua Musang.
Ibu kepada pengasuh tidak menyedari bayi berjalan keluar rumah
Menurut Ketua polis Gua Musang, Superintendan Mohd. Taufik Maidin, kejadian yang berlaku semalam kira-kira jam 5 petang itu, ibu pengasuh bayi berkenaan yang berusa 54 tahun cuba mengalih kedudukan kereta jenis Toyota Fortuner yang berada di luar ke dalam garaj di hadapan rumahnya.

Ketika mengundurkan kenderaan, ibu kepada pengasuh itu tidak menyedari bayi yang bernama Aamina Inayah Mohd. Hafezul berjalan keluar dan berada di luar rumah.
Mengalami kecederaan dalaman
Bagaimanapun, selepas pelanggaran, pengasuh Nur Syamimi Ibrahim, 20 tahun bergegas dan melihat bayi berkenaan terbaring dan menangis. Pengasuhnya segera membawa bayi tersebut ke hospital untuk menerima rawatan namun disahkan meninggal dunia.

Difahamkan bayi malang berkenaan tinggal di rumah pengasuhnya sejak seminggu lalu kerana bapanya bekerja di Pejabat Tanah Jajahan Gua Musang dan ibunya bekerja sebagai jururawat di Arab Saudi.

Semoga insiden sebegini menjadi pengajaran kepada semua pengasuh agar sentiasa berhati-hati dan peka terhadap setiap pergerakan anak asuhannya. Al-Fatihah buat Aamina Inayah.
Sumber: Kosmo


Ibu Pergi Tidur Hotel, Anak OKU Usia 13 Tahun Ditinggal Sendirian Terjun Dari Apartmen

Tragedi menyayatkan hati apabila seorang ibu tergamak meninggalkan anak lelaki berusia 13 tahun yang juga orang kurang upaya (OKU) seorang diri di rumahnya di Taman Melawati dan menginap di sebuah hotel.
Baca juga: Alamak Roadtax Koyak! Ini Cara Mohon Sticker Roadtax Rosak & Hilang Dari JPJ

IBU PERGI TIDUR HOTEL, ANAK OKU TERJUN DARI APARTMEN
Gambar: Harian Metro
Menurut laporan Harian Metro, wanita berusia 43 tahun yang bekerja di bahagian kewangan itu melakukannya kerana mahu membawa anak bongsunya ke latihan berenang.

Namun tragedi malang menimpa apabila anak keduanya itu yang mempunyai masalah pembelajaran dan autisme, bertindak terjun dari tingkat satu apartmen mereka sebelum terjatuh di atas kereta, semalam.

Ketua Polis Daerah Ampang Jaya, Asisten Komisioner Mohamad Farouk Eshak berkata, wanita terbabit pada mulanya menerima panggilan daripada bekas suaminya pada jam 8.32 pagi memaklumkan anak mereka terjun dari kediaman terbabit.

Menurutnya, mangsa terjun dari tingkat satu dan jatuh ke atas kereta.
“Mangsa mengalami kecederaan iaitu lima jahitan di bahagian kepala, tangan sebelah kanan retak dan cedera di muka. Mangsa kini sedang dirawat di Hospital Ampang,” katanya.
Mohamad Farouk berkata, dipercayai semasa kejadian ibunya meninggalkan mangsa seorang diri di kediaman sejak jam 9.15 malam kelmarin kerana membawa anak perempuan yang berusia lima tahun pergi latihan renang dan bermalam di hotel di Damansara.
“Susulan itu, pada jam 2 petang tadi, sepasukan polis dari Bahagian Siasatan Jenayah membuat tangkapan terhadap wanita terbabit.
“Suspek akan direman di Mahkamah Ampang esok dan kes disiasat mengikut Seksyen31 (1) Akta Kanak-Kanak 2001 yang merujuk kepada kesalahan penganiayaan, pengabaian, pembuangan atau pendedahan kanak-kanak,” katanya.
Sumber: Harian Metro


Ibu Ini Sedih, Makan Bersendirian. Lihat Air Mata Kegembiraannya, Bila Anak Lelaki Tunggal Sedar Dari Kesilapan.

Walaupun perayaan yang berlainan, mesejnya tetap sama. Jika masih ada ibu-bapa, kunjungilah dan luangkan masa bersama mereka.


Ibu Selamat Lahirkan Bayi Lelaki ‘Gergasi’ Seberat 5kg & Tinggi 60cm

Seorang ibu terkejut dan tidak menyangka selepas melahirkan bayi lelaki seberat lima kilogram dengan tinggi 60 sentimeter sehingga dia tidak muat pada penimbang.
Amy Smit, 27, dan suaminya Zac, 28, dari Cheddington, Buckinghamshire, terkejut apabila mereka pertama kali melihat anak lelaki mereka yang diberi nama Zagrys.

Baca juga: Hasil ‘Hubungan’ Abang & Adik, Bayi Meninggal Dunia 2 Jam Selepas Dilahirkan
IBU SELAMAT LAHIRKAN BAYI LELAKI GERGASI SEBERAT 5KG

Ibu kepada dua orang anak, Amy berkata, dia memerlukan dua orang untuk membantu mengangkat Zeik daripadanya semasa kelahiran melalui pembedahan Caesarean kerana saiznya yang besar, lapor Daily Mail.

“Kami tahu dia akan menjadi bayi yang tinggi kerana semua imbasan menunjukkan dia agak panjang. Zac dan saya juga mempunyai ketinggian sekitar 1.8 meter. Tetapi kami tidak tahu dia akan menjadi sebesar itu,” ujarnya.
Bayi Zagrys malah melebihi jangkaan doktor kerana dia memerlukan dua orang untuk menariknya keluar.

“Terdapat semua wanita kecil di sekeliling saya dan saya mendengar seorang daripada mereka berkata, saya perlukan bantuan, dia sangat besar,” katanya.
Anak perempuan pertama Amy dan Zac, Lola, juga merupakan bayi yang besar ketika dia dilahirkan pada September 2018, dengan berat 9 paun 2oz.
Tetapi Amy berkata, dia terpegun dengan selera makan yang berbeza semasa mengandung Zeik, berbanding kehamilan pertamanya.
Sumber: Daily Mail


Ibu ‘Share’ 10 Menu Wajib Cuba Untuk Bayi Usia 12 Bulan

Rugi sebenarnya jika ibu bapa di luar sana tidak mempelbagaikan makanan anak-anak seawal mereka usian enam bulan. Hal ini kerana nutrisi yang seimbang dan mencukupi boleh didapati daripada makanan selain hanya bergantung dengan susu ibu. Namun yang sering menjadi masalah apabila ketandusan idea tentang menu apa yang harus dimasak untuk anak tercinta.
Jangan risau kerana kali ini ada 10 menu yang anda boleh cuba di rumah untuk bayi usia 12 bulan. Resepinya pun mudah dan tak remeh pun. Jimat masa ibu kalau work from home…

Baca juga: Pisang Bersos Ala Puding Raja Untuk Baby Usia 9 Bulan, Sedap!
Baca juga: 6 Resepi Bubur Nasi Buat Si Manja Usia 7 Bulan, Wajib Cuba!

10 MENU WAJIB CUBA UNTUK BAYI USIA 12 BULAN
1. CREAMY SALMON DENGAN CENDAWAN + BROKOLI

Tumis salmon dan cendawan menggunakan unsalted butter.
Rebus broccoli.

Gravy : Tumis dengan unsalted butter

garlic
fullcream milk
cream cheese
cheddar cheese
blackpepper
sikit air

2. CHEESY CORN CHICKEN

Tumis ayam & celery. Kemudian tambah:

 sweet corn
fullcream milk
cheddar cheese
cream cheese
sikit air

3. PASTA SUP

Tumis bawang putih, celery, ayam dengan unsalted butter.
*Rebus pasta pilihan anda.
Masukkan:

air
cauliflower
carrot
broccoli
rempah sup
bilis powder
Perah limau nipis sebelum makan

4. MUSHROOM SOUP

Tumis mushroom dengan unsalted butter.

Tambah:

fullcream milk
cream cheese
cheddar cheese
cfs
blackpepper.

Blend semua bahan. Siap!
5. LAKSA KUAH PUTIH + YOGURT BUAH NAGA

– Rebus ikan dan blend.
– Masak ikan yang dah blend dengan santan & blackpepper secukup rasa
– Tambah sikit air dan siap!
6. BANANA MUFFIN

Lenyek pisang dan gaul dengan:

unbleached flour
minyak
telur
fullcream milk
cheddar cheese

*Bakar dalam air fryer 180’ / 20 minit.
7. KARI YOGURT AYAM

Tumis:

bawang holand
celery
minced chicken

Masukkan:

mixed vege
serbuk kari
fullcream milk or santan
yogurt
sikit air

8. MILK PUMPKIN PUDDING

Gaul:

 kuning telur
fullcream milk
tepung jagung
esen vanilla
puree pumpkin
cheddar cheese

Masak atas api, gaul sampai pekat. Sejukkan dalam peti selama 2 jam. Potong kecil-kecil, sapu kuning telur dan bakar dalam air fryer selama 10 minit.
9. MACARONI EGG MUFFIN

Rebus:

macaroni
ayam

Gaul dengan:

macaroni & ayam yang direbus
telur
fullcream milk
carrot
sawi
blackpepper

*Atas letak cheddar cheese. Kukus selama 10 minit.
10. CHICKENBALL DENGAN WHITE SAUCE

Masakkan sikit air, unbleached flour, cheddar cheese, chickenball & blackpepper. Siap!
*Wah banyak kan idea menarik boleh cuba. Sedap tau!
Sumber: Facebook Marhapizieriyana MohdRudin


Ibu Suruh Anak 9 Tahun Buat Pembedahan Plastik Supaya Lebih Cantik

Di Jepun, ibu bernama Rucchi bertindak menyuruh anaknya yang berusia sembila tahun supaya membuat pembedahan plastik pada bahagian mata supaya kelihatan cantik.
Jelas wanita tersebut, dia mengalami trauma ketika kecil kerana dilahirkan tidak mempunyai dua kelopak mata dan memiliki dua kelopak mata merupakan standard kecantikan seseorang individu.

Baca juga: [VIDEO] Gara-Gara Tertinggal Sepapan Telur Di Homestay, Lepas Seminggu Dah Jadi Anak Itik!
IBU SURUH ANAK 9 TAHUN BUAT PEMBEDAHAN PLASTIK

Oleh itu, dia menggalakkan anaknya, Micchi, untuk menjalani prosedur pembedahan plastik kerana pembedahan plastik dalam kalangan kanak-kanak dibenarkan dengan syarat mendapat kebenaran ibu bapa, lapor Daily Star.

“Jika boleh menahan rasa sakit ketika menjalani pembedahan plastik, anda akan menjadi seseorang yang jelita,” ujarnya,
Difahamkan juga ketika kecil, ibu dan adik Rucchi memiliki mata besar yang cantik manakala dia hanya mempunyai satu kelopak mata. Ia menjadikan adiknya lebih cantik daripada dirinya.

“Penduduk di kawasan kejiranan kami menganggap adik saya cantik dan memberikannya gula-gula dan mereka tidak pernah memberitahu perkara serupa kepada saya,” katanya.
Si ibu berpendapat seorang kanak-kanak perlu memiliki dua kelopok mata kerana menurutnya gadis dengan satu kelopak mata tidak kelihatan cantik.
Sumber: Daily Star


Ibu Terjumpa Mainan ‘Aneh’ Dalam Jajan Anak, Tak Senonoh!

Seperti yang kita tahu, kebanyakkan makanan ringan anak-anak yang dijual di pasaran sekarang pasti ada diselitkan sekali mainan kecil untuk mereka. Hal ini kerana akan membuatkan mereka teruja dan lebih mengemari makanan ringan tersebut.
Sebagai anak kecil, sudah tentunya mereka akan menyukainya dan tidak khuatir dengan mainan yang disediakan. Walau bagaimanapun, ia sebenarnya mengundang bahaya seperti yang dikongsi oleh pengguna Facebook bernama Ummi Kalsum Ismail.

Baca juga: Ibu Bapa Terlalu Perfectionist Boleh ‘Bunuh’ Emosi & Minda Anak
IBU TERJUMPA MAINAN ANEH DALAM JAJAN ANAK, TAK SENONOH
Menurut Ummi Kalsum, mainan tersebut boleh meracuni minda anak-anak kerana sangat tidak sesuai untuk mereka yang masih kecil.

Hari tu anak saudara yang berusia 7 tahun makan lolipop. Kawan beri katanya. Jarang mereka dapat makan jajan ni, sebab tu tanya dapat mana. Lolipop tu dapat sekali mainan kecil dalam plastik.

Mulanya saya tak perasan mainan apa. Ingatkan keychain atau binatang mainan. Tergerak hati minta nak tengok mainan tu.
“Astaghfirullahalazim … Mainan apa bagi budak-budak ni. Tak senonoh betul!”
Terkejut saya bila tengok betul-betul mainan tu. Mujurlah anak saudara saya belum buka mainan tu. Masih dalam plastik. Dia pun tak tahu mainan apa yang dia dapat.

Terus saya minta untuk ambil. Saya cakap pada dia, mainan ni tak elok. Kalian lihatlah sendiri mainan apa. Kita yang dah dewasa ni memang tak perasan mainan kecil macam ni melainkan tengok betul-betul. Iyalah, mainan ni lebih kurang besar ibu jari tangan sahaja saiznya.
Bekas kuning tu letak air. Nanti bila picit akan keluar air sebelah depan.

Anak-anak pula tak tahu benda begini tak elok bawa main. Seronok dapat mainan free. Lepas ni kena:

Lihat mainan apa yang mereka dapat
Jika dapat yang begini, cepat ambil dan buang
Beritahu mereka, benda begini benda tak elok

Saat masyarakat kita berperang dengan pelbagai isu seks bebas, rogol, sumbang mahram dan sebagainya, ada pula pihak yang senang-senag secara halus nak kacau fikiran anak-anak kita. Haih, geram betul!
Sumber: Facebook Ummi Kalsum Ismail


Ibu Terkejut Dengar Bunyi Meletup, Rupanya Anak Kena Hempap Peti Ais!

Hari penting dan bermakna untuk seorang insan bergelar ibu bertukar tragedi apabila kejadiaan tidak diingini berlaku dengan sekelip mata. Menurut perkongsian ibu bernama Allief Hayat di laman Facebooknya, pada hari kejadiaan merupakan tarikh kelahiran dan mahu menyambutnya bersama anak-anak tersayang namun lain pula yang jadi….
Baca juga: Remaja Jumpa Peti Besi Berusia 22 Tahun Dalam Sungai, Penuh Berisi Duit!

IBU TERKEJUT DENGAR BUNYI MELETUP, RUPANYA ANAK KENA HEMPAP PETI AIS

Ibu itu memberitahu dia menerima sebiji kek daripada rakannya dan menyimpanya di dalam peti sejuk. Setelah itu, dia mengambil keputusan untuk menyiapkan anak-anak sebelum menyambut tarikh penting itu bersama-sama.

Tanggal 10.01.2022 dapat suprise hari jadi dari sahabat asbab birthday saya hari ni tapi tak jangka nak jadi tragedi pula. Lepas sahaja dapat kek suprise tu terus simpan dalam peti sejuk.

Walaubagaimanapun, sedang asyik dia menyiapkan anak nombor lima, tiba-tiba satu bunyi pecah dan meletup dengan kuat. Apabila dia bergegas ke dapur, dia terkejut melihat freezer meniaga bersaiz besar jatuh menghempap anak nombor tiga dan empat.
Siap mandi-mandikan lima orang anak dengan harapan siap cantik-cantik dan boleh pokok kek sama-sama ,tengah dok pakaikan baju pampers anak nombor lima ,anak nombor empat senyap sebab ingat tengah leka main, terdengar bungi yang kuat pecah dan seolah meletup.
Kedua-dua mereka tidak mengalami sebarang kecederaan serius kerana rak pinggan yang berada di dapur. Jelasnya, kedua-dua mereka begitu teruja mahu melihat kek hingga bertindak memanjat freezer tersebut tetapi malang tidak berbau, lain pula yang jadi. Alahai….
Tanpa fikir panjaang terus berlari ke dapur rupanya freezer meniaga yang besar jatuh, anak no 3 dan no 4 bawah pintu freezer tu. Meraung menjerit tarik anak-anak sebb ingat kena hempap, Alhamdulillah asbab rak pinggan sebelah peti sejuk rosak tu penyelamaat dari freezer tu jatuh hempap anak-anak.

Masing-masing muka pucat lesi tak berdarah, saya hampir kena heart attack. Terus tarik anak-anak peluk periksa luka ke apa ke, Alhamdulillah cuma terkejut. Panggil anak yang sulung dan angah tanya kenapa, apa jadi, along kata adik-adik panjat peti sejuk nak ambil nak tengok kek ibu.
Allahu anak, dorang jarang sangat dapat makan kek, sanggup panjat peti sejuk yang mega besar tu, syukur Allah selamatkan anak-anak. Kalau tak mungkin…. Pengajaran untuk saya sendiri ibu anak lima orang.
Sumber: Facebook Allief Hayat


Ibu Tertidur Jaga Anak Demam, Kecewa Tak Sedar Anak Diserang Sawan!

Ibu mana yang senang hati bila lihat anak kecilnya sakit terutama demam. Maka, dijaga si anak seharian dari pagi hingga ke tengah malam dengan penuh kasih-sayang dan ketelitian.
Namun, sekuat mana seseorang itu rehat diperlukan juga. Kudrat kekuatan tidak dapat bertahan jika tenaga badan sudah kepenatan. Begitulah, kisah yang dikongsikan oleh Dr. Redza Zainol, di mana seorang ibu menangis bersalah akibat tertidur sewaktu menjaga anaknya yang demam sehingga diserang sawan dan menyalahkan dirinya sendiri.

Baca juga: 2 Jenis Urutan Untuk Bayi Tak Lalu Makan, Kembung Perut & Sembelit
IBU TERTIDUR JAGA ANAK DEMAM, KECEWA TAK SEDAR ANAK DISERANG SAWAN!
Gambar hiasan: NewsWalle

Pernah seorang kanak-kanak masuk ke wad sebab sawan panas. Sawan panas ni ialah keadaan anak yang sawan disebabkan demam antara usia 6 bulan sehingga 6 tahun.

Macam biasa, saya pun tanya itu ini untuk dapatkan maklumat lengkap tentang anaknya. Sambil ibu ni bercerita, saya perasan yang ibu ni nampak serba tak kena.
Muka berkerut dan nampak kusut. Setiap perkataan yang keluar dari mulutnya, penuh dengan nada kecewa. Saya sambung mendengar sampailah dia kata,
“Saya sebenarnya cuba tahan mata supaya tak tertidur malam tadi. Sebab saya nak lap badan anak saya. Tapi bila saya terjaga, badan dia dah panas sangat. Sebab tu dia sawan.”
Berjurai air mata si ibu.
Gambar hiasan: Mom.com
Lambat betul saya nak tersedar. Ibu ni diselubungi dengan rasa bersalah. Dia fikir dialah punca anaknya jadi sawan. Saya pun kata begini.
“Sebenarnya dia demam sikit atau demam tinggi, dia tetap boleh jadi sawan. Suhu dia 37.6°C pun boleh sawan, suhu dia cecah 41°C pun boleh sawan. Tak ada orang yang boleh kawal sawan sebab ia datang dari dalam otak anak. Bukan salah puan anak jadi sawan.”
Dia pandang pada saya. Riak mukanya perlahan-lahan bertukar. Nampak lega. Dia ucap terima kasih sambil dipeluk-peluk anaknya tu.
Besar sungguh ujian kaum ibu ni. Ramai ibu yang datang ke wad dalam keadaan begini.
Ada yang rasa bersalah sebab anak kerap masuk ke wad. Ada yang mengadu malu dengan bos sebab anak asyik sakit sampai terpaksa kerap ambil cuti.
Untuk suami, kalau anda nampak isteri bergelut dengan bermacam rasa, tawarkan diri anda untuk mendengar sepenuh hati. Tak reti juga, senyumlah dan cuba ada disamping isteri. Mereka perlukan sokongan keluarga.
Untuk ibu-ibu, anak sakit bukan salah awak. Tertidur ketika anak sakit dan demam, tak sedikit pun mengurangkan kebaikan awak sebagai seorang ibu. Tidur itu Allah yang beri sebab Allah tahu ibu pun perlukan rehat.
Selamat Hari Ibu ❤
Sumber: Facebook Redza Zainol


Ibu Tertinggal Anak Di Airport, Kapal Terbang Jeddah-KL Terpaksa Berpatah Balik

Fuh, kalau tertinggal benda lain tak apa. Tapi bayangkan macam mana rasa nak gugur jantung kalau kita tersedar anak dah tertinggal dekat airport bila kapal terbang dah berlepas!
Menurut berita, sebuah pesawat Arab Saudi berlepas dari Jeddah menuju ke Kuala Lumpur terpaksa berpatah balik apabila seorang penumpang wanita tertinggal anaknya di lapangan terbang.

Video Insiden Menjadi Viral
Juruterbang penerbangan SV832 dilapor meminta kebenaran pusat kawalan trafik udara untuk berpatah balik selepas seorang penumpang memberitahu kru yang dia telah tertinggal anaknya di terminal boarding.
Sebuah video insiden ini menjadi viral di media sosial yang menunjukkan juruterbang meminta izin daripada pegawai ATC untuk kembali ke lapangan terbang.

Disebabkan kes begini tak pernah berlaku, semua pihak pada awalnya terkejut dan teragak-agak untuk mengambil tindakan mengikut protokol yang sewajarnya.

Pegawai ATC tersebut, selepas mencatatkan nombor pesawat, telah bertanyakan kepada rakan kerjanya tentang protokol yang perlu digunakan.
“Pesawat ini meminta untuk berpatah balik… ada seorang penumpang tertinggal bayinya di ruang berlepas, kasihan…,” katanya yang terpaksa bertanya kembali tujuan permintaan juruterbang itu untuk pengesahan.
“OK, patah balik ke pintu (pelepasan). Ini suatu yang baru bagi kami!”
Difahamkan yang juruterbang tu akhirnya berpatah balik. Nasiblah dia prihatin kan?
Foto Kredit: someecards.com
Pengajaran Agar Kita Lebih Berhati-hati
Apa pun, mak-mak lepas ni kena lebih berhati-hati tau! Pastikan check semuanya sebelum pergi mana-mana sebab kecuaian begini memang betul-betul boleh terjadi bila otak kita tengah kelam-kabut atau terlalu letih.
Anak hilang dari pandangan pun kita boleh rasa nak putus nyawa, apatah lagi kalau berada dalam keadaan begini.
*Sumber: Gulf News, Astro Awani


Ibu Tunggal Meninggal Dunia Akibat Covid-19, Tinggalkan 6 Orang Anak…

Sejak melandanya penularan wabak Covid-19 ini, bukan sahaja ramai yang terjangkiti malah ramai juga dalam kalangan kita terutama ahli keluarga yang pergi dijemput Illahi. Begitu juga dengan perkongsian kisah sedih di laman Facebook apabila siapa sangka, seorang ibu tinggal meninggal dunia akibat jangkitan wabak pandemik ini lalu meninggalkan enam orang anak. Tiada siapa sangka perkara ini akan terjadi…
Baca juga: Mak Ayah ‘Pergi’ Akibat Covid-19, Lapan Beradik Jadi Yatim Piatu Dalam Masa 3 Hari

IBU TUNGGAL MENINGGAL, TINGGALKAN 6 ORANG ANAK

Kisah menyayat hati ini dikongsikan oleh seorang pengguna Facebook dikenali sebagai Shahanim Mohamad Yusoff, menceritakan kisah seorang ibu tunggal yang meninggal dunia akibat terkena jangkitan Covid-19.

Seorang lagi ibu muda tewas akibat Covid-19. Segalanya Kehendak Allah. Ibu tunggal meninggal dunia dan meninggalkan 6 orang anak kluster kilang. Ya Allah kuatkan hati ini dan kami semua. Sihatkan diri kami semua untuk terus membantu.

Menerusi ruangan komen, rakan baik kepada arwah menjelaskan dia sudah meminta kawan baiknya untuk pergi ke klinik bagi mendapatkan ubat dan membuat ujian swab. Arwah bagaimanapun, menjelaskan sudah mengambil ubat sebelum dijemput Allah S.W.T. buat selama-lamanya. Difahamkan juga, arwah sudah lama bercerai dengan suaminya.
Sahabat baik saya ni Dato, terima berita dari adik arwah pukul 8.30pagi. Dia meninggal pukul 7.30pagi. Last call saya 27.7.2021. Baru ni bagitahu dia demam-demam and suruh pergi klinik buat swab test dia cakap dah pi klinik ambil ubat.

AL-FATIHAH
Bukan itu sahaja, membaca kisah mengundang sebak ini, ramai dalam kalangan pengguna Facebook turut menyuarakan rasa sedih dengan nasib anak-anak arwah. Diharapkan semoga anak-anak arwah dapat dijaga dengan baik.

Sumber: Shahanim Mohamad Yusoff


Ibu Usia 70 Tahun Berjaya Lahirkan Bayi Pertama Guna Rawatan IVF

Seorang wanita bernama Daljinder Kaur melahirkan bayi pertama lelaki pada bulan lalu setelah menjalani rawatan IVF selama dua tahun di klinik bersama suaminya yang berusia 79 tahun.
Menurutnya, dia belum terlalu tua untuk berpeluang menjadi ibu selain mengatakan hidupnya kini sudah lengkap kerana sudah 46 tahun berkahwin dan hampir hilang harapan untuk mempunyai anak.

Baca juga: “Jangan Kecam Tengok Parents Bawa Anak Keluar Main, Anak-Anak Pun Penat”
IBU USIA 70 TAHUN BERJAYA LAHIRKAN BAYI PERTAMA GUNA RAWATAN IVF

“Ketika kami melihat iklan (IVF), kami fikir kami juga harus mencubanya kerana saya sangat ingin mempunyai anak saya sendiri,” kata Kaur.

Menurut Pregnant Life, Bayi itu dikandung menggunakan telur dan sperma pasangan itu sendiri dan kini semakin sihat setelah beratnya hanya dua kilogram (4,4 paun) ketika dilahirkan pada 19 April, kata pusat Kesuburan dan Tabung Uji Nasional.
Suami Kaur, Mohinder Singh Gill, yang memiliki ladang di luar Amritsar, mengatakan bahawa dia tidak kisah mengenai usia mereka kerana Tuhan akan menjaga anak mereka yang mereka namakan Armaan.

“Orang mengatakan apa yang akan terjadi pada anak itu setelah kita mati. Tetapi saya percaya sepenuhnya kepada Tuhan. Tuhan mahakuasa dan mahakuasa, dia akan mengurus segalanya,” jelasnya.
Anurag Bishnoi, yang mengendalikan klinik kesuburan, mengatakan dia pada awalnya ragu-ragu untuk meneruskan IVF, tetapi ujian menunjukkan Kaur dapat mampu menjaga bayi dalam kandungannya.
“Saya pertama kali cuba mengelakkan kes itu kerana dia kelihatan sangat lemah. Kemudian kami membuat semua ujian dan setelah semua hasilnya baik-baik saja, kami teruskan,” kata doktor.
Sumber: Pregnant Life